佛教唸誦集

太湖縣彌陀禪寺 2025年編訂

僅內部使用

南無本師釋迦牟尼佛

◉ 禮佛儀式

拜佛宜從佛制，其拜法與俗制不同，茲將拜法詳述如下：

㈠預備：兩手(十指併攏)合掌(斜向上)當胸，站於蒲團之前，兩足作八字式，左右足跟距離約二寸左右，足尖距離約八寸。

㈡拜下：❶分右掌向下，按於蒲團之中心，左掌不動，兩膝跨開，跪於蒲團上。❷以左掌按於蒲團之前左邊。❸以右掌從中心移於蒲團之前右邊，兩掌相離六寸許。❹以頭按於兩掌中間之蒲團上。

㈢頭面接足禮：以兩手掌向外邊翻轉(手心向上，意在以兩手承佛足，故曰「頭面接足禮」)。

㈣起身：❶以兩手曲指反轉，仍按於蒲團之原處。❷頭離蒲團由伏而起。❸以右掌移於蒲團之中心。❹以左掌離蒲團，置於胸前如合掌之狀。❺以右掌用力撐起(兩膝同時離蒲團)，合于左掌當胸。至此為一拜。

㈤如是三拜。多則以三數遞加，如六、九、十二、一〇八拜等。

㈥問訊： 拜畢後尚有一禮，如世俗之作揖，名曰問訊，乃剛拜畢兩手合掌當胸時，即以所合之兩掌微側向下(是時鞠躬)，放至近腹處。複以右掌置於左掌之內，疊成拳式，緩緩從下向上舉起與眉齊(是時已直其躬)，再以兩手徐徐放下合掌當胸，手心向上，右手疊置左手之上，兩大拇指相接，此即大三昧印也(彌陀印即左手疊置右手之上余與三昧印同)，此為拜佛禮畢。頭再略一低而已，手便散開而退。

目錄

禮佛儀式	5

朝時課誦	6

香讚	6

大佛頂首楞嚴神呪	8

大悲呪	22

十小呪	24

般若波羅蜜多心經	28

藥師讚	30

「上來現前」偈	30

藥師如來讚偈	31

佛前迴向	32

拜願	33

觀音偈	34

稱聖號	35

禮佛發願文	35

迴向文	38

三皈依	39

祝韋馱	39

祝觀音	41

禮祖	42

暮時課誦	43

香讚	43

佛說阿彌陀經	43

往生咒	53

禮佛大懺悔文	54

蒙山施食儀	64

彌陀讚	73

迴向祝禱	73

稱聖號	74

佛前迴向	75

淨土文	75

普賢警眾偈	76

三皈依	77

祝伽藍	77

祝觀音	78

暮時課誦普佛	79

彌陀讚	79

迴向祝禱	79

迴向	80

淨土文	81

蓮池讚	83

拜願	83

普賢警眾偈	84

三皈依	84

祝伽藍	84

二時臨齋儀	86

供養	86

早齋	86

午齋	87

僧跋	87

結齋	87

迴向	88

附其他偈呪	88

供佛儀規（上供諸偈讚）	91

大殿佛前上大供	91

韋馱殿上供	95

祖師殿上供	96

伽藍殿上供	97

監齋菩薩前上供	98

上供諸偈讚	100

般若堂（法堂）上供	100

祖師殿（祖堂）上供	100

虛老紀念堂上供	100

丈室（影堂）上供	100

禪堂上供	101

掛鐘板上供	101

藥師殿上供	101

延生讚	101

三聖殿（阿彌陀佛讚）1	101

三聖殿（阿彌陀佛讚）2	102

蓮池讚	102

文殊殿	102

普賢殿	102

觀音殿	102

大勢至菩薩	103

地藏殿	103

羅漢堂	103

孤魂讚	103

功德堂	103

海會塔	104

竈君讚（灶君赞）	104

弥勒殿	104

四天王殿	104

哼哈殿	104

藏經樓	105

月宮	105

禪教律淨讚	105

齋堂（米庫房）	105

龍王讚	105

田園讚	106

菜園讚	106

土地讚	106

金剛經讚	106

迎春福	106

准提殿	107

面然大士	107

諸天讚	107

送聖功德讚	107

潔壇淨水讚	107

迴向讚 1-6	108

延生牌位前迴向	108

往生牌位前迴向	109

唸佛儀規	111

蓮池讚	111

佛說阿彌陀經（一部）	111

拔一切業障根本得生淨土陀羅尼（三徧）	111

大阿彌陀讚：	111

讚佛偈	112

大慈菩薩發願偈	113

三皈依	114

浴佛典禮	115

㈠準備太子像	115

㈡聞板上殿	115

㈢排班出迎	116

㈣恭迎佛像	116

㈤安座沐浴	117

㈥敬致頌詞	118

㈦祝聖繞佛	119

㈧迴向	120

㈨三皈依	120

㈩圓滿禮佛	121

聖誕祝儀	122

釋迦牟尼佛聖誕祝儀	122

藥師佛聖誕祝儀	125

阿彌陀佛聖誕祝儀	128

彌勒佛聖誕祝儀	131

文殊菩薩聖誕祝儀	134

普賢菩薩聖誕祝儀	136

觀世音菩薩聖誕祝儀	139

大勢至菩薩聖誕祝儀	142

地藏菩薩聖誕祝儀	144

授三皈五戒儀規	147

授居家二眾三皈儀規	147

授居家二眾五戒儀規	163

法師講經起止儀規	186

㈠啟經香讚	186

（二）鐘聲偈 （維那師一人祝願）	187

（三）大眾合掌同聲稱唸	187

（四）大眾恭聽、法師宣揚妙法	187

（五）迴向偈	188

淨壇儀規	189

㈠楊枝淨水讚	189

㈡稱聖號	189

㈢主法者執水盂說水文	190

㈣持誦經呪	190

㈤佛功德讚	191

㈥迴向	192

佛前大迴向	194

㈠西方淨土發願文（蓮池大師）	194

㈡大迴向觀相文	198

禮祖（淨宗祖量）	204

諸讚偈	205

戒定真香	205

寶鼎讚	205

爐香讚	206

三寶讚	206

佛寶讚	206

法寶讚	207

僧寶讚	207

佛功德讚	208

三皈讚	208

供讚獻	209

西方讚	209

延生讚（元辰讚，佛光注照讚）	210

送聖讚（送聖功德讚）	210

彌陀讚	210

阿彌陀佛讚	211

第一大願讚	211

金剛經讚	212

楊枝淨水讚	212

迴向偈㈠	212

迴向偈㈡	213

迴向偈㈢	213

迴向偈㈣（消災偈）	214

其他經咒	215

早課晨鐘偈	215

晚課暮鐘偈	218

西方發願文	220

普庵神咒	224

諸佛菩薩聖誕日	229

佛教齋期表	231

觀音齋期表	231

十齋期	232

六齋期	232

法器點板說明	233

拜佛點板（附鐘鼓點板）	234

拜佛（引磬與鼓同用）	234

拜佛（單用引磬）	235

報鐘	236

鐘鼓	236

木魚	237

◉ 朝時課誦 (含朝課普佛)

◉ 香讚 僅普佛時用

▲ 戒定真香讚 (僅吉祥普佛時用)

戒定真香。焚起沖天上。弟子虔誠熱在金爐上。頃刻紛紜。即徧滿十方。昔日耶輸免難消災障。

南無香雲蓋菩薩摩訶薩。 (三稱)

▲ 寶鼎讚 (僅朔望日「初一、十五」普佛時用)

寶鼎熱名香。普徧十方。虔誠奉獻法中王。端為民眾祝福壽。地久天長。端為民眾祝福壽。地久天長。

南無香雲蓋菩薩摩訶薩。 (三稱)

◉ 大佛頂首楞嚴神呪 此呪凡四百二十七句， 共二千六百二十字。

南無楞嚴會上佛菩薩。 (三稱)

妙湛總持不動尊。	首楞嚴王世稀有。

銷我億劫顛倒想。	不曆僧祇獲法身。

願今得果成寶王。	還度如是恒沙眾。

將此深心奉塵刹。	是則名為報佛恩。

伏請世尊為證明。	五濁惡世誓先入。

如一眾生未成佛。	終不於此取泥洹。

大雄大力大慈悲。	希更審除微細惑。

令我早登無上覺。	於十方界坐道場。

舜若多性可銷亡。	爍迦羅心無動轉。

○ 南無常住十方佛。	南無常住十方法。

南無常住十方僧。

南無釋迦牟尼佛。	南無佛頂首楞嚴。

南無觀世音菩薩。	南無金剛藏菩薩。

爾時世尊從肉髻中湧百寶光。光中湧出千葉寶蓮。有化如來坐寶華中。頂放十道百寶光明。一一光明皆徧示現十恒河沙。金剛密跡擎山持杵徧虛空界。大眾仰觀。畏愛兼抱。求佛哀佑。一心聽佛。無見頂相放光如來。宣說神呪。

▲ 第一會

南無薩怛他蘇伽多耶阿囉訶帝三藐三菩陀寫。薩怛他佛陀俱胝瑟尼釤。南無薩婆勃陀勃地薩哆鞞弊。南無薩多南三藐三菩陀俱知南。娑舍囉婆迦僧伽喃。南無盧雞阿羅漢哆喃。南無蘇盧多波那喃。南無娑羯唎陀伽彌喃。南無盧雞三藐伽哆喃。三藐伽波囉底波多那喃。南無提婆離瑟𧹞。南無悉陀耶毗地耶陀囉離瑟𧹞。舍波奴揭囉訶娑訶娑囉摩他喃。南無跋囉訶摩泥。南無因陀囉耶。南無婆伽婆帝。嚧陀囉耶。烏摩般帝。娑醯夜耶。南無婆伽婆帝。那囉野拏耶。槃遮摩訶三慕陀囉。南無悉羯唎多耶。南無婆伽婆帝。摩訶迦囉耶。地唎般剌那伽囉。毗陀囉波拏迦囉耶。阿地目帝。屍摩舍那泥婆悉泥。摩怛唎伽拏。南無悉羯唎多耶。南無婆伽婆帝。多他伽跢俱囉耶。南無般頭摩俱囉耶。南無跋闍囉俱囉耶。南無摩尼俱囉耶。南無伽闍俱囉耶。南無婆伽婆帝。帝唎茶輸囉西那。波囉訶囉拏囉闍耶。跢他伽多耶。南無婆伽婆帝。南無阿彌多婆耶。跢他伽多耶。阿囉訶帝。三藐三菩陀耶。南無婆伽婆帝。阿芻鞞耶。跢他伽多耶。阿囉訶帝。三藐三菩陀耶。南無婆伽婆帝。鞞沙闍耶俱盧吠柱唎耶。般囉婆囉闍耶。跢他伽多耶。南無婆伽婆帝。三補師毖多。薩憐捺囉剌闍耶。跢他伽多耶。阿囉訶帝。三藐三菩陀耶。南無婆伽婆帝。舍雞野母那曵。跢他伽多耶。阿囉訶帝。三藐三菩陀耶。南無婆伽婆帝。剌怛那雞都囉闍耶。跢他伽多耶。阿囉訶帝。三藐三菩陀耶。帝瓢南無薩羯唎多。翳曇婆伽婆多。薩怛他伽都瑟尼釤。薩怛多般怛㘕。南無阿婆囉視耽。般囉帝揚歧囉。薩囉婆部多揭囉訶。尼揭囉訶羯迦囉訶尼。跋囉毖地耶叱陀你。阿迦囉蜜唎柱。般唎怛囉耶儜揭唎。薩囉婆槃陀那目叉尼。薩囉婆突瑟吒。突悉乏般那你伐囉尼。赭都囉失帝南。羯囉訶娑訶薩囉若闍。毗多崩娑那羯唎。亞瑟吒冰舍帝南。那叉刹怛囉若闍。波囉薩陀那羯唎。亞瑟吒南。摩訶揭囉訶若闍。毗多崩薩那羯唎。薩婆舍都嚧你婆囉若闍。呼藍突悉乏難遮那舍尼。毖沙舍悉怛囉。阿吉尼烏陀迦囉若闍。阿般囉視多具囉。摩訶般囉戰持。摩訶疊多。摩訶帝闍。摩訶稅多闍婆囉。摩訶跋囉槃陀囉婆悉你。阿唎耶多囉。毗唎俱知。誓婆毗闍耶。跋闍囉摩禮底。毗舍嚧多。勃騰罔迦。跋闍囉制喝那阿遮。摩囉制婆般囉質多。跋闍囉擅持。毗舍囉遮。扇多舍鞞提婆補視多。蘇摩嚧波。摩訶稅多。阿唎耶多囉。摩訶婆囉阿般囉。跋闍囉商羯囉制婆。跋闍囉俱摩唎。俱藍陀利。跋闍囉喝薩多遮。毗地耶乾遮那摩唎迦。啒蘇母婆羯囉跢那。鞞嚧遮那俱唎耶。夜囉菟瑟尼釤。毗折藍婆摩尼遮。跋闍囉迦那迦波囉婆。嚧闍那跋闍囉頓稚遮。稅多遮迦摩囉。刹奢屍波囉婆。翳帝夷帝。母陀囉羯拏。娑鞞囉懺。掘梵都。印兔那麼麼寫。

▲ 第二會

烏𤙖。唎瑟揭拏。般剌舍悉多。薩怛他伽都瑟尼釤。虎𤙖。都盧雍。瞻婆那。虎𤙖。都盧雍。悉耽婆那。虎𤙖。都盧雍。波羅瑟地耶三般叉拏羯囉。虎𤙖。都盧雍。薩婆藥叉喝囉刹娑。揭囉訶若闍。毗騰崩薩那羯囉。虎𤙖。都盧雍。者都囉屍底南。揭囉訶娑訶薩囉南。毗騰崩薩那囉。虎𤙖。都盧雍。囉叉。婆伽梵。薩怛他伽都瑟尼釤。波囉點闍吉唎。摩訶娑訶薩囉。勃樹娑訶薩囉室唎沙。俱知娑訶薩泥帝㘑。阿弊提視婆唎多。吒吒甖迦。摩訶跋闍嚧陀囉。帝唎菩婆那。曼茶囉。烏𤙖。娑悉帝薄婆都。麼麼。印兔那麼麼寫。

▲ 第三會

囉闍婆夜。主囉跋夜。阿祇尼婆夜。烏陀迦婆夜。毗沙婆夜。舍薩多囉婆夜。婆囉斫羯囉婆夜。突瑟叉婆夜。阿舍你婆夜。阿迦囉蜜唎柱婆夜。陀囉尼部彌劒波伽波陀婆夜。烏囉迦婆多婆夜。剌闍壇茶婆夜。那伽婆夜。毗條怛婆夜。蘇波囉拏婆夜。藥叉揭囉訶。囉叉私揭囉訶。畢唎多揭囉訶。毗舍遮揭囉訶。部多揭囉訶。鳩槃茶揭囉訶。補丹那揭囉訶。迦吒補丹那揭囉訶。悉乾度揭囉訶。阿播悉摩囉揭囉訶。烏檀摩陀揭囉訶。車夜揭囉訶。醯唎婆帝揭囉訶。社多訶唎南。揭婆訶唎南。嚧地囉訶唎南。忙娑訶唎南。謎陀訶唎南。摩闍訶唎南。闍多訶唎女。視比多訶唎南。毗多訶唎南。婆多訶唎南。阿輸遮訶唎女。質多訶唎女。帝釤薩鞞釤。薩婆揭囉訶南。毗陀耶闍瞋陀夜彌。雞囉夜彌。波唎跋囉者迦訖唎擔。毗陀夜闍瞋陀夜彌。雞囉夜彌。茶演尼訖唎擔。毗陀夜闍瞋陀夜彌。雞囉夜彌。摩訶般輸般怛夜。嚧陀囉訖唎擔。毗陀夜闍瞋陀夜彌。雞囉夜彌。那囉夜拏訖唎擔。毗陀夜闍瞋陀夜彌。雞囉夜彌。怛埵伽嚧茶西訖唎擔。毗陀夜闍瞋陀夜彌。雞囉夜彌。摩訶迦囉摩怛唎伽拏訖唎擔。毗陀夜闍瞋陀夜彌。雞囉夜彌。迦波唎迦訖唎擔。毗陀夜闍瞋陀夜彌。雞囉夜彌。闍夜羯囉摩度羯囉。薩婆囉他娑達那訖唎擔。毗陀夜闍瞋陀夜彌。雞囉夜彌。赭咄囉婆耆你訖唎擔。毗陀夜闍瞋陀夜彌。雞囉夜彌。毗唎羊訖唎知。難陀雞沙囉伽拏般帝。索醯夜訖唎擔。毗陀夜闍瞋陀夜彌。雞囉夜彌。那揭那舍囉婆拏訖唎擔。毗陀夜闍瞋陀夜彌。雞囉夜彌。阿羅漢訖唎擔毗陀夜闍瞋陀夜彌。雞囉夜彌。毗多囉伽訖唎擔。毗陀夜闍瞋陀夜彌。雞囉夜彌跋闍囉波你。具醯夜具醯夜。迦地般帝訖唎擔。毗陀夜闍瞋陀夜彌。雞囉夜彌。囉叉罔。婆伽梵。印兔那麼麼寫。

▲ 第四會

婆伽梵。薩怛多般怛囉。南無粹都帝。阿悉多那囉剌迦。波囉婆悉普吒。毗迦薩怛多鉢帝唎。什佛囉什佛囉。陀囉陀囉。頻陀囉頻陀囉瞋陀瞋陀。虎𤙖。虎𤙖。泮吒。泮吒泮吒泮吒泮吒。娑訶。醯醯泮。阿牟迦耶泮。阿波囉提訶多泮。婆囉波囉陀泮。阿素囉毗陀囉波迦泮。薩婆提鞞弊泮。薩婆那伽弊泮。薩婆藥叉弊泮。薩婆乾闥婆弊泮。薩婆補丹那弊泮。迦吒補丹那弊泮。薩婆突狼枳帝弊泮。薩婆突澀比𠾆訖瑟帝弊泮。薩婆什婆唎弊泮。薩婆阿播悉麼𠾆弊泮。薩婆舍囉婆拏弊泮。薩婆地帝雞弊泮。薩婆怛摩陀繼弊泮。薩婆毗陀耶囉誓遮𠾆弊泮。闍夜羯囉摩度羯囉。薩婆羅他娑陀雞弊泮。毗地夜遮唎弊泮。者都囉縛耆你弊泮。跋闍囉俱摩唎。毗陀夜囉誓弊泮。摩訶波囉丁羊乂耆唎弊泮。跋闍囉商羯囉夜。波囉丈耆囉闍耶泮。摩訶迦囉夜。摩訶末怛唎迦拏。南無娑羯唎多夜泮。毖瑟拏婢曵泮。勃囉訶牟尼曵泮。阿耆尼曵泮。摩訶羯唎曵泮。羯囉檀遲曵泮。蔑怛唎曵泮。嘮怛唎曵泮。遮文茶曵泮。羯邏囉怛唎曵泮。迦般唎曵泮。阿地目質多迦屍摩舍那。婆私你曵泮。演吉質。薩埵婆寫。麼麼印兔那麼麼寫。

▲ 第五會

突瑟吒質多。阿末怛唎質多。烏闍訶囉。伽婆訶囉。嚧地囉訶囉。婆娑訶囉。摩闍訶囉。闍多訶囉。視毖多訶囉。跋略夜訶囉。乾陀訶囉。布史波訶囉。頗囉訶囉。婆寫訶囉。般波質多。突瑟吒質多。嘮陀囉質多。藥叉揭囉訶。囉刹娑揭囉訶。閉㘑多揭囉訶。毗舍遮揭囉訶。部多揭囉訶。鳩槃茶揭囉訶。悉乾陀揭囉訶。烏怛摩陀揭囉訶。車夜揭囉訶。阿播薩摩囉揭囉訶。宅袪革茶耆尼揭囉訶。唎佛帝揭囉訶。闍彌迦揭囉訶。舍俱尼揭囉訶。姥陀囉難地迦揭囉訶。阿藍婆揭囉訶。乾度波尼揭囉訶。什伐囉堙迦醯迦。墜帝藥迦。怛㘑帝藥迦。者突託迦。尼提什伐囉毖釤摩什伐囉。薄底迦。鼻底迦。室隷瑟蜜迦。娑你般帝迦。薩婆什伐囉。室嚧吉帝。末陀鞞達嚧制劒。阿綺嚧鉗。目佉嚧鉗。羯唎突嚧鉗。揭囉訶羯藍。羯拏輸藍。憚多輸藍。迄唎夜輸藍。末麼輸藍。跋唎室婆輸藍。毖栗瑟吒輸藍。烏陀囉輸藍。羯知輸藍。跋悉帝輸藍。鄔嚧輸藍。常伽輸藍。喝悉多輸藍。跋陀輸藍。娑房盎伽般囉丈伽輸藍。部多毖哆茶。茶耆尼。什婆囉。陀突嚧迦建咄嚧吉知。婆路多毗。薩般嚧訶淩伽。輸沙怛囉。娑那羯囉。毗沙喻迦。阿耆尼烏陀迦。末囉鞞囉建哆囉。阿迦囉蜜唎咄怛斂部迦。地栗剌吒。毖唎瑟質迦。薩婆那俱囉。肆引伽弊揭囉唎藥叉怛囉芻。末囉視吠帝釤娑鞞釤。悉怛多鉢怛囉。摩訶跋闍嚧瑟尼釤。摩訶般賴丈耆藍。夜波突陀舍喻闍那。辮怛㘑拏。毗陀耶槃曇迦嚧彌。帝殊槃曇迦嚧彌。般囉毗陀槃曇迦嚧彌。哆姪他。唵。阿那㘑。毗舍提。鞞囉跋闍囉陀唎。槃陀槃陀你。跋闍囉謗尼泮。虎𤙖都嚧甕泮。莎婆訶。

◉ 大悲呪 (千手千眼無礙大悲心陀羅尼)

南無喝囉怛那哆囉夜耶。南無阿唎耶。婆盧羯帝爍鉢囉耶。菩提薩埵婆耶。摩訶薩埵婆耶。摩訶迦盧尼迦耶。唵。薩皤囉罰曳。數怛那怛寫。南無悉吉㗚埵伊蒙阿唎耶。婆盧吉帝室佛囉楞馱婆。南無那囉謹墀。醯唎摩訶皤哆沙咩。薩婆阿他豆輸朋。阿逝孕。薩婆薩哆那摩婆薩多那摩婆伽。摩罰特豆。怛姪他。唵。阿婆盧醯。盧迦帝。迦羅帝。夷醯唎。摩訶菩提薩埵。薩婆薩婆。摩囉摩囉。摩醯摩醯唎馱孕。俱盧俱盧羯蒙。度盧度盧罰闍耶帝。摩訶罰闍耶帝。陀囉陀囉。地唎尼。室佛囉耶。遮囉遮囉。麼麼罰摩囉。穆帝隸。伊醯伊醯。室那室那。阿囉嘇佛囉舍利。罰沙罰嘇。佛囉舍耶。呼盧呼盧摩囉。呼盧呼盧醯利。娑囉娑囉。悉唎悉唎。蘇嚧蘇嚧。菩提夜菩提夜。菩馱夜菩馱夜。彌帝利夜。那囉謹墀。地利瑟尼那。婆夜摩那。娑婆訶。悉陀夜。娑婆訶。摩訶悉陀夜。娑婆訶。悉陀喻藝。室皤囉耶。娑婆訶。那囉謹墀。娑婆訶。摩囉那囉。娑婆訶。悉囉僧阿穆佉耶。娑婆訶。娑婆摩訶阿悉陀耶。娑婆訶。者吉囉阿悉陀夜。娑婆訶。波陀摩羯悉陀夜。娑婆訶。那囉謹墀皤伽囉耶。娑婆訶。摩婆利勝羯囉夜。娑婆訶。南無喝囉怛那哆囉夜耶。南無阿利耶。婆盧吉帝。爍皤囉夜。娑婆訶。唵。悉殿都。漫多囉。跋陀耶。娑婆訶。

◉ 十小呪

▲ 如意寶輪王陀羅尼

南無佛馱耶。南無達摩耶。南無僧伽耶。南無觀自在菩薩摩訶薩。具大悲心者。怛姪他。唵。斫羯囉伐底。震多末尼。摩訶缽蹬迷。嚕嚕嚕嚕。底瑟吒。篅囉阿羯利。沙夜吽。癹莎訶。 此根 本呪 唵。缽蹋摩。震多末尼。篅攞吽。 此大 心呪 唵。跋喇陀。缽亶謎吽。 此隨 心呪

▲ 消災吉祥神呪

曩謨三滿哆。母馱喃。阿缽囉底。賀多舍。娑曩喃。怛姪他。唵。佉佉。佉呬。佉呬。吽吽。入嚩囉。入嚩囉。缽囉入嚩囉。缽囉入嚩囉。底瑟姹。底瑟姹。瑟致哩。瑟致哩。娑癹吒。娑癹吒。扇底迦。室哩曳。娑嚩訶。

▲ 功德寶山神呪

南無佛馱耶。南無達摩耶。南無僧伽耶。唵。悉帝護嚕嚕。悉都嚕。只利波。吉利婆。悉達哩。布嚕哩。娑嚩訶。

▲ 準提神呪

稽首皈依蘇悉帝。	頭面頂禮七俱胝。

我今稱讚大准提。	唯願慈悲垂加護。

南無颯哆喃。三藐三菩陀。俱胝喃。怛姪他。唵。折戾主戾。准提娑婆訶。

▲ 聖無量壽決定光明王陀羅尼

唵。捺摩巴葛瓦帝。阿巴囉密遝。阿優哩阿納。蘇必你。實執遝。牒左囉宰也。怛塔哿達也。阿囉訶帝。三藥三不達也。怛你也塔。唵。薩哩巴。桑斯葛哩。叭哩述遝。達囉馬帝。哿哿捺。桑馬兀哿帝。莎巴瓦。比述帝。馬喝捺也。叭哩瓦哩娑喝。

▲ 藥師灌頂真言

南謨薄伽伐帝。鞞殺社。窶嚕薜琉璃。缽喇婆。喝囉闍也。怛他揭多也。阿囉喝帝。三藐三勃陀耶。怛姪他。唵。鞞殺逝。鞞殺逝。鞞殺社。三沒揭帝莎訶。

▲ 觀音靈感真言

唵嘛呢叭𡄣吽。麻曷倪牙納。積都特巴達。積特些納。微達哩葛。薩而斡而塔。蔔哩悉塔葛。納補囉納。納蔔哩。丟忒班納。㖠麻嚧吉。說囉耶莎訶。

▲ 七佛滅罪真言

離婆離婆帝。求訶求訶帝。陀羅尼帝。尼訶囉帝。毗黎你帝。摩訶伽帝。真陵乾帝。莎婆訶。

▲ 往生淨土神呪

南無阿彌多婆夜。哆他伽哆夜。哆地夜他。阿彌利都婆毗。阿彌利哆。悉躭婆毗。阿彌利哆。毗迦蘭帝。阿彌利哆。毗迦蘭哆。伽彌膩。伽伽那。枳多迦隷。娑婆訶。

▲ 大吉祥天女呪

南無佛陀。南無達摩。南無僧伽。南無室利。摩訶提鼻耶。怛你也他。波利富樓那。遮利三曼陀。達舍尼。摩訶毗訶羅伽帝。三曼陀。毗尼伽帝。摩訶迦利野。波禰。波囉。波禰。薩利嚩栗他。三曼陀。修缽犂帝。富隸那。阿利那。達摩帝。摩訶毗鼓畢帝。摩訶彌勒帝。婁簸僧祇帝。醯帝簁。僧祇醯帝。三曼陀。阿他阿㝹。婆羅尼。

○ 般若波羅蜜多心經

觀自在菩薩。行深般若波羅蜜多時。照見五蘊皆空。度一切苦厄。舍利子。色不異空。空不異色。色即是空。空即是色。受想行識。亦複如是。舍利子。是諸法空相。不生不滅。不垢不淨。不增不減。是故空中無色。無受想行識。無眼耳鼻舌身意。無色聲香味觸法。無眼界。乃至無意識界。無無明。亦無無明盡。乃至無老死。亦無老死盡。無苦集滅道。無智亦無得。以無所得故。菩提薩埵。依般若波羅蜜多故。心無掛礙。無掛礙故。無有恐怖。遠離顛倒夢想。究竟涅槃。三世諸佛。依般若波羅蜜多故。得阿耨多羅三藐三菩提。故知般若波羅蜜多。是大神呪。是大明呪。是無上呪。是無等等呪。能除一切苦。真實不虛。故說般若波羅蜜多呪。即說呪曰。揭諦揭諦。波羅揭諦。波羅僧揭諦。菩提薩婆訶。

摩訶般若波羅蜜多。 (三徧)

◉ 藥師讚 僅普佛時用

藥師佛延壽王。光臨水月道場。悲心救苦降吉祥。免難消災障。懺悔眾等三世罪。願祈福壽綿長。吉星高照沐恩光。如意保安康。吉星高照沐恩光。如意保安康。

◉ 上來現前偈

上來現前清淨眾。	諷誦楞嚴 諸品 諸秘 呪。

迴向三寶眾龍天。	守護伽藍諸聖眾。

三途八難俱離苦。	四恩三有盡霑恩。

國界安寧兵戈銷。	風調雨順民安樂。

大眾熏修希勝進。	十地頓超無難事。

三門清淨絕非虞。	檀信 眾等 皈依增福慧。

◉ 藥師如來讚偈 僅普佛時用

藥師如來琉璃光。	焰網莊嚴無等倫。

無邊行願利友情。	各遂所求皆不退。

南無東方淨琉璃世界	消災延壽藥師光如來。

南無消災延壽藥師佛。 (繞唸至藥師佛像前，兩側排班)

◉ 佛前迴向 僅普佛時用

▲ 稱聖號 (各三稱)

南無增福壽菩薩摩訶薩。

南無消災延壽藥師佛。

▲ 藥師灌頂真言 僅普佛時用

（七徧） 南謨薄伽伐帝。鞞殺社。窶嚕薜琉璃。缽喇婆。喝囉闍也。怛他揭多也。阿囉喝帝。三藐三勃陀耶。怛姪他。唵。鞞殺逝。鞞殺逝。鞞殺社。三沒揭帝莎訶。

▲ 佛光注照讚 僅普佛時用

佛光注照。本命元辰。災星退度福星臨。九曜保長生。運限和平。福壽永康寧。

南無增福壽菩薩摩訶薩。摩訶般若波羅密。

▲ 消障发愿讚 僅普佛時用

願消三障諸煩惱。	願得智慧真明瞭。

普願罪障悉消除。	世世常行菩薩道。

南無消災延壽藥師佛。 (繞唸佛號歸位，轉向上立)

◉ 拜願 僅普佛時用 (東西廂輪替，各三稱三拜)

南無本師釋迦牟尼佛。

南無消災延壽藥師佛。

南無日光徧照菩薩。

南無月光徧照菩薩。

南無藥師海佛菩薩。

◉ 觀音偈 (僅日常用，普佛時不用)

○ 觀音菩薩妙難酬。	清淨莊嚴累劫修。

三十二應徧塵剎。	百千萬劫化閻浮。

瓶中甘露常徧灑。	手內楊枝不計秋。

千處祈求千處應。	苦海常作度人舟。

南無普陀山琉璃世界	大慈大悲觀世音菩薩。

南無觀世音菩薩。 合掌繞唸至轉角處向上問訊后放掌，唸數百 千聲，後合掌轉唸四字快板，繞唸歸原位。

◉ 稱聖號 (長跪合掌各三稱。僅日常用)

南無本師釋迦牟尼佛。

南無消災延壽藥師佛。

南無極樂世界阿彌陀佛。

南無觀世音菩薩。

南無大勢至菩薩。

南無清淨大海眾菩薩。

◉ 禮佛發願文 怡山禪師 撰 (僅日常用)

歸命十方調禦師。	演揚清淨微妙法。

三乘四果解脫僧。	願賜慈悲哀攝受。

弟子眾等。自違真性。枉入迷流。隨生死以飄沉。逐色聲而貪染。十纏十使。積成有漏之因。六根六塵。妄作無邊之罪。迷淪苦海。深溺邪途。著我耽人。舉枉措直。累生業障。一切愆尤。仰三寶以慈悲。瀝一心而懺悔。

所願。能仁拯拔。善友提攜。出煩惱之深淵。到菩提之彼岸。

此世。福基命位。各願昌隆。

來生。智種靈苗。同希增秀。生逢中國。長遇明師。正信出家。童真入道。六根通利。三業純和。不染世緣。常修梵行。執持禁戒。塵業不侵。嚴護威儀。蜎飛無損。不逢八難。不缺四緣。般若智以現前。菩提心而不退。修習正法。了悟大乘。開六度之行門。越三祗之劫海。建法幢於處處。破疑網於重重。降伏眾魔。紹隆三寶。承事十方諸佛無有疲勞。修學一切法門悉皆通達。廣作福慧。普利塵沙。得六種之神通。圓一生之佛果。

然後。不舍法界。徧入塵勞。等觀音之慈心。行普賢之願海。他方此界。逐類隨形。應現色身。演揚妙法。泥犁苦趣。餓鬼道中。或放大光明。或現諸神變。其有見我相。乃至聞我名。皆發菩提心。永出輪迴苦。火鑊冰河之地變作香林。飲銅食鐵之徒化生淨土。披毛戴角。負債含怨。盡罷辛酸。鹹沾利樂。疾疫世而現為藥草救療沉痾。饑饉時而化作稻粱濟諸貧餒。但有利益。無不興崇。

次期。累世冤親。現存眷屬。出四生之汩沒。舍萬劫之愛纏。等與含生。齊成佛道。

虛空有盡。我願無窮。情與無情。同圓種智。

十方三世一切佛。一切菩薩摩訶薩。摩訶般若波羅蜜。

◉ 迴向文

▲ 國基鞏固偈 (每逢朔望日加唸)

國基鞏固。治道遐昌。佛日增輝。法輪常轉。

▲ 四生九有偈 (唱畢起立)

四生九有。同登華藏玄門。八難三途。共入毗盧性海。

◉ 三皈依

自皈依佛。當願眾生。體解大道。發無上心。

自皈依法。當願眾生。深入經藏。智慧如海。

自皈依僧。當願眾生。統理大眾。一切無礙。和南聖眾。

◉ 祝韋馱 (此部分僅寺院用，其他場所祝觀音)

▲ 稱聖號

南無香雲蓋菩薩摩訶薩。 (三稱。每逢朔望加唸)

南無護法韋馱尊天菩薩。 (三稱)

▲ 大吉祥天女呪 (三徧。第一徧畢放掌)

南無佛陀。南無達摩。南無僧伽。南無室利。摩訶提鼻耶。怛你也他。波利富樓那。遮利三曼陀。達舍尼。摩訶毗訶羅伽帝。三曼陀。毗尼伽帝。摩訶迦利野。波禰。波囉。波禰。薩利嚩栗他。三曼陀。修缽犂帝。富隸那。阿利那。達摩帝。摩訶毗鼓畢帝。摩訶彌勒帝。婁簸僧祇帝。醯帝簁。僧祇醯帝。三曼陀。阿他阿㝹。婆羅尼。

▲ 韋馱讚

韋馱天將。菩薩化身。擁護佛法誓弘深。寶杵鎮魔軍。功德難倫。祈禱副羣心。

南無普眼菩薩摩訶薩。摩訶般若波羅蜜。

◉ 祝觀音 (此部分僅寺院外的其他場所用)

▲ 稱聖號

南無觀世音菩薩摩訶薩。 (三稱)

▲ 大悲呪 (一徧)

▲ 觀音讚

觀音大士。悉號圓通。十二大願誓弘深。苦海渡迷津。救苦尋聲。無剎不現身。

南無施無畏菩薩摩訶薩。摩訶波若波羅蜜。

(朝時課誦畢)

◉ 禮祖 (朔望普佛毕禮祖。维那呼「展具」，以下一唸一拜)

頂禮西天東土曆代祖師

頂禮天下弘宗演教諸大善知識

頂禮本寺開山（某某）禪師

頂禮本寺中興（某某）禪師

頂禮本寺曆代繼位諸祖老和尚

頂禮本寺當代中興上虛下雲老和尚

頂禮各人堂上得戒十師及剃度恩師

頂禮方丈和尚 (禮畢，聞磬聲禮佛三拜，收具，問訊)

(朝時課誦「普佛」畢)

◉ 暮時課誦 (含暮課普佛)

◉ 香讚 僅普佛時用

▲ 戒定真香讚 僅普佛時用

戒定真香。焚起沖天上。弟子虔誠熱在金爐上。頃刻紛紜。即徧滿十方。昔日耶輸免難消災障。

南無香雲蓋菩薩摩訶薩。 (三稱)

◉ 佛說阿彌陀經 可單日誦阿彌陀經， 雙日誦禮佛懺大悔文。

▲ 稱聖號

南無蓮池海會佛菩薩 (三稱)

（三稱） ○ 佛說阿彌陀經 姚泰三藏法師鳩摩羅什 譯

如是我聞。一時。佛在舍衛國祇樹給孤獨園。與大比丘僧。千二百五十人俱。皆是大阿羅漢。眾所知識。長老舍利弗。摩訶目犍連。摩訶迦葉。摩訶迦旃延。摩訶俱絺羅。離婆多。周利槃陀伽。難陀。阿難陀。羅睺羅。憍梵波提。賓頭盧頗羅墮。迦留陀夷。摩訶劫賓那。薄拘羅。阿㝹樓馱。如是等諸大弟子。並諸菩薩摩訶薩。文殊師利法王子。阿逸多菩薩。乾陀訶提菩薩。常精進菩薩。與如是等諸大菩薩。及釋提桓因等。無量諸天大眾俱。

爾時。佛告長老舍利弗。從是西方。過十萬億佛土。有世界名曰極樂。其土有佛號阿彌陀。今現在說法。

舍利弗。彼土何故名為極樂。其國眾生。無有眾苦但受諸樂。故名極樂。又舍利弗。極樂國土。七重欄楯。七重羅網。七重行樹。皆是四寶。周匝圍繞。是故彼國名為極樂。

又舍利弗。極樂國土。有七寶池。八功德水。充滿其中。池底純以金沙布地。四邊階道。金銀琉璃玻璃合成。上有樓閣。亦以金銀琉璃玻璃。硨磲赤珠瑪瑙而嚴飾之。池中蓮華大如車輪。青色青光。黃色黃光。赤色赤光。白色白光。微妙香潔。舍利弗。極樂國土成就如是功德莊嚴。

又舍利弗。彼佛國土。常作天樂。黃金為地。晝夜六時。雨天曼陀羅華。其土眾生。常以清旦。各以衣裓。盛眾妙華。供養他方十萬億佛。即以食時。還到本國。飯食經行。舍利弗。極樂國土成就如是功德莊嚴。

複次舍利弗。彼國常有種種奇妙雜色之鳥。白鶴。孔雀。鸚鵡。舍利。迦陵頻伽。共命之鳥。是諸眾鳥。晝夜六時出和雅音。其音演暢。五根五力。七菩提分。八聖道分。如是等法。其土眾生。聞是音已。皆悉唸佛唸法唸僧。舍利弗。汝勿謂此鳥實是罪報所生。所以者何。彼佛國土無三惡道。舍利弗。其佛國土尚無惡道之名。何況有實。是諸眾鳥。皆是阿彌陀佛欲令法音宣流。變化所作。

舍利弗。彼佛國土。微風吹動。諸寶行樹。及寶羅網。出微妙音。譬如百千種樂。同時俱作。聞是音者。自然皆生唸佛唸法唸僧之心。舍利弗。其佛國土成就如是功德莊嚴。

舍利弗。於汝意雲何。彼佛何故號阿彌陀。舍利弗。彼佛光明無量。照十方國。無所障礙。是故號為阿彌陀。又舍利弗。彼佛壽命。及其人民。無量無邊阿僧祇劫。故名阿彌陀。

舍利弗。阿彌陀佛成佛已來。於今十劫。

又舍利弗。彼佛有無量無邊聲聞弟子。皆阿羅漢。非是算數之所能知。諸菩薩眾亦複如是。舍利弗。彼佛國土成就如是功德莊嚴。

又舍利弗。極樂國土。眾生生者。皆是阿鞞跋致。其中多有一生補處。其數甚多。非是算數所能知之。但可以無量無邊阿僧祇說。舍利弗。眾生聞者。應當發願。願生彼國。所以者何。得與如是諸上善人俱會一處。

舍利弗。不可以少善根福德因緣得生彼國。舍利弗。若有善男子善女人。聞說阿彌陀佛。執持名號。若一日。若二日。若三日。若四日。若五日。若六日。若七日。一心不亂。其人臨命終時。阿彌陀佛。與諸聖眾。現在其前。是人終時。心不顛倒。即得往生。阿彌陀佛極樂國土。

舍利弗。我見是利。故說此言。若有眾生。聞是說者。應當發願。生彼國土。

舍利弗。如我今者。讚歎阿彌陀佛不可思議功德之利。 東方亦有。阿閦鞞佛。須彌相佛。大須彌佛。須彌光佛。妙音佛。如是等恒河沙數諸佛。各於其國。出廣長舌相。徧覆三千大千世界。說誠實言。汝等眾生。當信是稱讚不可思議功德一切諸佛所護唸經。

舍利弗。南方世界有。日月燈佛。名聞光佛。大燄肩佛。須彌燈佛。無量精進佛。如是等恒河沙數諸佛。各於其國。出廣長舌相。徧覆三千大千世界。說誠實言。汝等眾生。當信是稱讚不可思議功德一切諸佛所護唸經。

舍利弗。西方世界有。無量壽佛。無量相佛。無量幢佛。大光佛。大明佛。寶相佛。淨光佛。如是等恒河沙數諸佛。各於其國。出廣長舌相。徧覆三千大千世界。說誠實言。汝等眾生。當信是稱讚不可思議功德一切諸佛所護唸經。

舍利弗。北方世界有。燄肩佛。最勝音佛。難沮佛。日生佛。網明佛。如是等恒河沙數諸佛。各於其國。出廣長舌相。徧覆三千大千世界。說誠實言。汝等眾生。當信是稱讚不可思議功德一切諸佛所護唸經。

舍利弗。下方世界有。師子佛。名聞佛。名光佛。達摩佛。法幢佛。持法佛。如是等恒河沙數諸佛。各於其國。出廣長舌相。徧覆三千大千世界。說誠實言。汝等眾生。當信是稱讚不可思議功德一切諸佛所護唸經。

舍利弗。上方世界有。梵音佛。宿王佛。香上佛。香光佛。大燄肩佛。雜色寶華嚴身佛。娑羅樹王佛。寶華德佛。見一切義佛。如須彌山佛。如是等恒河沙數諸佛。各於其國。出廣長舌相。徧覆三千大千世界。說誠實言。汝等眾生。當信是稱讚不可思議功德一切諸佛所護唸經。

舍利弗。於汝意雲何。何故名為一切諸佛所護唸經。舍利弗。若有善男子善女人。聞是經受持者。及聞諸佛名者。是諸善男子善女人。皆為一切諸佛之所護唸。皆得不退轉於阿耨多羅三藐三菩提。是故舍利弗。汝等皆當信受我語。及諸佛所說。

舍利弗。若有人已發願。今發願。當發願。欲生阿彌陀佛國者。是諸人等。皆得不退轉於阿耨多羅三藐三菩提。於彼國土若已生。若今生。若當生。是故舍利弗。諸善男子善女人。若有信者。應當發願。生彼國土。

舍利弗。如我今者。稱讚諸佛不可思議功德。彼諸佛等。亦稱讚我不可思議功德。而作是言。釋迦牟尼佛能為甚難稀有之事。能於娑婆國土五濁惡世。劫濁。見濁。煩惱濁。眾生濁。命濁中。得阿耨多羅三藐三菩提。為諸眾生。說是一切世間難信之法。

舍利弗。當知我於五濁惡世行此難事。得阿耨多羅三藐三菩提。為一切世間說此難信之法。是為甚難。

佛說此經已。舍利弗及諸比丘。一切世間天。人。阿修羅等。聞佛所說。歡喜信受。作禮而去。

佛說阿彌陀經。

◉ 往生咒

○ 拔一切業障根本得生淨土陀羅尼

南無阿彌多婆夜。哆他伽哆夜。哆地夜他。阿彌利都婆毗。阿彌利哆。悉躭婆毗。阿彌利哆。毗迦蘭帝。阿彌利哆。毗迦蘭哆。伽彌膩。伽伽那。枳多迦隷。娑婆訶。

◉ 禮佛大懺悔文 (普佛時不用。長跪唱誦，或依文稱拜)

大慈大悲湣眾生。	大喜大舍濟含識。

相好光明以自嚴。	眾等志心歸命禮。

南無皈依十方盡虛空界一切諸佛。 (一拜)

南無皈依十方盡虛空界一切尊法。 (一拜)

南無皈依十方盡虛空界一切賢聖僧。 (一拜)

南無如來。應供。正徧知。明行足。善逝。世間解無上士。調禦丈夫。天人師。佛。世尊。 (一拜) 以下佛號各一稱一拜

1. 南無普光佛

2. 南無普明佛

3. 南無普淨佛

4. 南無多摩羅跋旃檀香佛

5. 南無旃檀光佛

6. 南無摩尼幢佛

7. 南無歡喜藏摩尼寶積佛

8. 南無一切世間樂見上大精進佛

9. 南無摩尼幢燈光佛

10. 南無慧炬照佛

11. 南無海德光明佛

12. 南無金剛牢強普散金光佛

13. 南無大強精進勇猛佛

14. 南無大悲光佛

15. 南無慈力王佛

16. 南無慈藏佛

17. 南無旃檀窟莊嚴勝佛

18. 南無賢善首佛

19. 南無善意佛

20. 南無廣莊嚴王佛

21. 南無金華光佛

22. 南無寶蓋照空自在力王佛

23. 南無虛空寶華光佛

24. 南無琉璃莊嚴王佛

25. 南無普現色身光佛

26. 南無不動智光佛

27. 南無降伏眾魔王佛

28. 南無才光明佛

29. 南無智慧勝佛

30. 南無彌勒仙光佛

31. 南無善寂月音妙尊智王佛

32. 南無世淨光佛

33. 南無龍種上尊王佛

34. 南無日月光佛

35. 南無日月珠光佛

36. 南無慧幢勝王佛

37. 南無師子吼自在力王佛

38. 南無妙音勝佛

39. 南無常光幢佛

40. 南無觀世燈佛

41. 南無慧威燈王佛

42. 南無法勝王佛

43. 南無須彌光佛

44. 南無須曼那華光佛

45. 南無優曇缽羅華殊勝王佛

46. 南無大慧力王佛

47. 南無阿閦毗歡喜光佛

48. 南無無量音聲王佛

49. 南無才光佛

50. 南無金海光佛

51. 南無山海慧自在通王佛

52. 南無大通光佛

53. 南無一切法常滿王佛

▻以上出《佛说观药王药上二菩萨经》 ◅以下出《佛说决定毗尼经》

1. 南無釋迦牟尼佛

2. 南無金剛不壞佛

3. 南無寶光佛

4. 南無龍尊王佛

5. 南無精進軍佛

6. 南無精進喜佛

7. 南無寶火佛

8. 南無寶月光佛

9. 南無現無愚佛

10. 南無寶月佛

11. 南無無垢佛

12. 南無離垢佛

13. 南無勇施佛

14. 南無清淨佛

15. 南無清淨施佛

16. 南無娑留那佛

17. 南無水天佛

18. 南無堅德佛

19. 南無旃檀功德佛

20. 南無無量掬光佛

21. 南無光德佛

22. 南無無憂德佛

23. 南無那羅延佛

24. 南無功德華佛

25. 南無蓮華光遊戲神通佛

26. 南無財功德佛

27. 南無德唸佛

28. 南無善名稱功德佛

29. 南無紅焰帝幢王佛

30. 南無善游步功德佛

31. 南無鬥戰勝佛

32. 南無善游步佛

33. 南無周匝莊嚴功德佛

34. 南無寶華游步佛

35. 南無寶蓮華善住娑羅樹王佛

南無法界藏身阿彌陀佛 (此句依焰口經增入。以上共八十九佛)

如是等。一切世界。諸佛世尊。常住在世。是諸世尊。當慈唸我。若我此生。若我前生。從無始生死以來。所作眾罪。若自作。若教他作。見作隨喜。若塔。若僧。若四方僧物。若自取。若教他取。見取隨喜。五無間罪。若自作。若教他作。見作隨喜。十不善道。若自作。若教他作。見作隨喜。所作罪障。或有覆藏。或不覆藏。應墮地獄。餓鬼畜生。諸餘惡趣。邊地下賤。及蔑戾車。如是等處。所作罪障。今皆懺悔。 (一拜)

今諸佛世尊。當證知我。當憶唸我。我復於諸佛世尊前。作如是言。若我此生。若我餘生。曾行佈施。或守淨戒。乃至施與畜生一摶之食。或修淨行所有善根。成就眾生所有善根。修行菩提所有善根。及無上智所有善根。一切合集校計籌量。皆悉迴向阿耨多羅三藐三菩提。如過去未來現在諸佛所作迴向。我亦如是迴向。眾罪皆懺悔。諸福盡隨喜。及請佛功德。願成無上智。去來現在佛。於眾生最勝。無量功德海。我今皈命禮。 (一拜)

所有十方世界中。	三世一切人師子。

我以清淨身語意。	一切徧禮盡無餘。

普賢行願威神力。	普現一切如來前。

一身復現剎塵身。	一一徧禮剎塵佛。 (一拜)

於一塵中塵數佛。	各處菩薩眾會中。

無盡法界塵亦然。	深信諸佛皆充滿。

各以一切音聲海。	普出無盡妙言辭。

盡於未來一切劫。	讚佛甚深功德海。 (一拜)

以諸最勝妙華鬘。	伎樂塗香及傘蓋。

如是最勝莊嚴具。	我以供養諸如來。

最勝衣服最勝香。	末香燒香與燈燭。

一一皆如妙高聚。	我悉供養諸如來。

我以廣大勝解心。	深信一切三世佛。

悉以普賢行願力。	普徧供養諸如來。 (一拜)

我昔所造諸惡業。	皆由無始貪嗔癡。

從身語意之所生。	一切我今皆懺悔。 (一拜)

十方一切諸眾生。	二乘有學及無學。

一切如來與菩薩。	所有功德皆隨喜。 (一拜)

十方所有世間燈。	最初成就菩提者。

我今一切皆勸請。	轉於無上妙法輪。 (一拜)

諸佛若欲示涅槃。	我悉至誠而勸請。

惟願久住剎塵劫。	利樂一切諸眾生。 (一拜)

所有禮讚供養福。	請佛住世轉法輪。

隨喜懺悔諸善根。	迴向眾生及佛道。 (一拜)

願將以此勝功德。	迴向無上真法界。

性相佛法及僧伽。	二諦融通三昧印。

如是無量功德海。	我今皆悉盡迴向。

所有眾生身口意。	見惑彈謗我法等。

如是一切諸業障。	悉皆消滅盡無餘。

唸唸智周於法界。	廣度眾生皆不退。

乃至虛空世界盡。	眾生及業煩惱盡。

如是四法廣無邊。	願今迴向亦如是。 (一拜)

南無大行普賢菩薩。 (三稱三拜。畢起立)

◉ 蒙山施食儀 (施食須用淨水、飯或米。無條件者可不施食)

▲ 華嚴經四句偈 (三徧)

○若人欲了知。	三世一切佛。

應觀法界性。	一切唯心造。

▲ 破地獄、普召請、解怨結真言 (各三徧)

○唵。伽囉帝耶。娑婆訶。

○南無部部帝唎。伽哩哆哩。怛哆哦哆耶。

（解冤結真言） ○唵。三陀囉。伽陀娑婆訶

▲ 稱聖號 (三徧，合掌誦)

（迎請三寶） ○南無大方廣佛華嚴經

南無常住十方佛

南無常住十方法

南無常住十方僧

南無本師釋迦牟尼佛 (第三徧問訊出位)

南無大悲觀世音菩薩

南無冥陽救苦地藏王菩薩

南無啟教阿難陀尊者 (三徧畢放掌)

行者出位，禮佛三拜。必須觀想三寶「釋迦觀音地藏 阿難」，以本願力俱現虛空，光照三途，令離苦趣。

▲ 秉受三皈 (三徧)

○皈	依	佛。 (拜下)	皈	依	法。	皈	依	僧。

皈依佛兩足尊。 (反掌)	皈依法離欲尊。	皈依僧眾中尊。

皈	依	佛	竟。 (起立)	皈	依	法	竟。	皈	依	僧	竟。

▲ 懺悔三業 (各一徧)

○ 佛子 有情 孤魂 所造諸惡業	皆由無始貪瞋癡

從身語意之所生	一切 佛子 有情 孤魂 皆懺悔

▲ 四弘誓願 (三徧)

佛子 有情 孤魂 （發願） ○眾生無邊誓願度	煩惱無盡誓願斷

法門無量誓願學	佛道無上誓願成

▲ 自性四弘誓願 (三徧)

○自性眾生誓願度	自性煩惱誓願斷

自性法門誓願學 問訊 出位	自性佛道誓願成

▲ 地藏菩薩滅定業真言 (三徧。第三徧向中間問訊)

唵。缽囉末鄰陀寧。娑婆訶。

▲ 觀世音菩薩滅業障真言 (三徧)

唵。阿嚕勒繼。娑婆訶。

▲ 開咽喉真言 (三徧) 至佛前問訊

唵。步步底哩伽哆哩。怛哆哦哆耶。

「右手」忍進二指伸直，禪指壓施戒二指。「左手」曲方願二指，仰豎 慧力智三指。每呪一徧，右手於香上撩指花印一轉，虛壓方願上。

▲ 三昧耶戒真言 (三徧) 右手取淨杯安左曲指上

唵。三昧耶。薩埵錽。

▲ 變食真言 (七徧)

南無薩縛怛他哦哆。縛嚕枳帝。唵。三跋囉。三跋囉。吽。

每徧轉指印花勾來壓杯口上，以左手擎食，右手按食上，作觀：我今誦此無量威德 自在光明勝妙陀羅尼加持此食，即此一食出無量食，咸趣一食。非一非無量，而一 而無量，一一出生，重重無盡，充塞虛空，週徧法界，普濟飢虛，離苦得樂。

▲ 甘露水真言 (七徧)

南無蘇嚕婆耶。怛他哦哆耶。怛侄他。唵。蘇嚕囌嚕。缽囉蘇嚕。缽囉蘇嚕。娑婆訶。

泄水。第一徧右繞向外，第二徧左繞向裡，第在徧同首徧。 觀想此水，呪力加持，清淨湛然。週徧法界，令諸 餓鬼，咽喉自開，法界眾生，一時皆得甘露飲食。

▲ 一字水輪 (三徧)

唵。錽。錽。錽錽錽。

▲ 乳海真言 (三徧)

南無三滿哆。沒馱喃。唵。錽。

三徧畢，右手壓杯口。至離字聞引磬一供至左郭，朝外立， 離字又供至本位，向西立，離字又供至中，向上立。

▲ 七寶如來聖號 (三徧)

○南無多寶如來	南無寶勝如來

南無妙色身如來	南無廣博身如來

南無離怖畏如來	南無甘露王如來

南無阿彌陀如來

▲ 神呪加持 (各一徧)

○神呪加持 淨法食 法施食 甘露水	普施河沙眾 佛子 有情 孤魂

願皆飽滿捨慳貪	速脫幽冥生淨土

皈依三寶發菩提	究竟得成無上道

功德無邊盡未來	一切 佛子 有情 孤魂 同法食

是時，行者持淨食出，置生臺上，分為三份：一施水族，令獲人空； 二施毛群，令獲法寂；三施他方，禀識陶形，悉令充足，獲無生忍。 或從本文，分為佛子、有情、孤魂，義亦圓括。如雲梄不分亦得。

▲ 正施 (各一徧)

汝等 佛子 有情 孤魂 眾。	我今施汝供。	此食徧十方。	一切 佛子 有情 孤魂 共。

願以此功德。	普及於一切。	施食與 佛子 有情 孤魂 。	皆共成佛道。

▲ 施無遮食真言 (三徧)

唵。穆力陵。娑婆訶。

▲ 普供養食真言 (三徧)

唵。哦哦曩。三婆縛。伐日囉斛。

○般若波羅蜜多心經 (三徧)

觀自在菩薩。行深般若波羅蜜多時。照見五蘊皆空。度一切苦厄。舍利子。色不異空。空不異色。色即是空。空即是色。受想行識。亦復如是。舍利子。是諸法空相。不生不滅。不垢不淨。不增不減。是故空中無色。無受想行識。無眼耳鼻舌身意。無色聲香味觸法。無眼界。乃至無意識界。無無明。亦無無明盡。乃至無老死。亦無老死盡。無苦集滅道。無智亦無得。以無所得故。菩提薩埵。依般若波羅蜜多故。心無罣礙。無罣礙故。無有恐怖。遠離顛倒夢想。究竟涅槃。三世諸佛。依般若波羅蜜多故。得阿耨多羅三藐三菩提。故知般若波羅蜜多。是大神呪。是大明呪。是無上呪。是無等等呪。能除一切苦。真實不虛。故說般若波羅蜜多呪。即說呪曰。揭諦揭諦。波羅揭諦。波羅僧揭諦。菩提薩婆訶。

▲ 往生呪 (三徧)

南無阿彌多婆夜。哆他伽多夜。哆地夜他。阿彌利都婆毗。阿彌利哆。悉耽婆毗。阿彌唎哆。毗迦蘭帝。阿彌唎哆。毗迦蘭多。伽彌膩。伽伽那。枳多迦利。娑婆訶。

◉ 彌陀讚 僅普佛時用

彌陀佛大願王，慈悲喜舍難量。眉間常放白毫光，度眾生極樂邦。八德池中蓮九品，七寶妙樹成行。如來聖號若宣揚，接引往西方。彌陀聖號若稱揚，同願往西方。

◉ 迴向祝禱

○四生登於寶地	三有托化蓮池

河沙餓鬼證三賢	萬類有情登十地

▲ 阿彌陀佛讚

○阿彌陀佛身金色	相好光明無等倫

白毫宛轉五須彌	紺目澄清四大海

光中化佛無數億	化菩薩眾亦無邊

四十八願度眾生	九品賢令登彼岸

南無西方極樂世界	大慈大悲阿彌陀佛

南無阿彌陀佛 日常時：繞唸百千聲，轉四字快板，繞唸回原位。 普佛時：繞唸至阿彌陀佛像前，兩側排班。

◉ 稱聖號 (長跪合掌各三稱。僅日常用)

南無本師釋迦牟尼佛

南無阿彌陀佛

南無大悲觀世音菩薩

南無大勢至菩薩

南無清淨大海眾菩薩

◉ 佛前迴向 僅普佛時用

南無大悲觀世音菩薩

南無大勢至菩薩

南無清淨大海眾菩薩

◉ 淨土文

一心歸命，極樂世界，阿彌陀佛，願以淨光照我，慈誓攝我，我今正唸，稱如來名，為菩提道，求生淨土，佛昔本誓，若有眾生，欲生我國，至心信樂，乃至十唸，若不生者，不取正覺悟，以此唸佛因緣，得入如來，大誓海中，承佛慈力，眾罪消滅，善根增長，若臨命終，自知時至，身無病苦，心不貪戀，意不顛倒，如入禪定，佛至聖眾，手執金台，來迎接我，於一唸頃，生極樂國， 花開見佛，即聞佛乘，頓開佛慧，廣度眾生，滿菩提願，十方三世一切佛，一切菩提摩訶薩，摩訶般若波羅蜜。

◉ 普賢警眾偈

是日已過。命亦隨減。如少水魚。斯有何樂。 僅維那 呼大眾 大眾

當勤精進。如救頭然。但唸無常。慎勿放逸。

◉ 三皈依

自皈依佛。當願眾生。體解大道。發無上心。

自皈依法。當願眾生。深入經藏。智慧如海。

自皈依僧。當願眾生。統理大眾。一切無礙。和南聖眾。

◉ 祝伽藍

南無伽藍聖眾菩薩（三稱）

▲ 伽藍讚

伽藍主者。合寺威靈。欽承佛敕共輸誠。擁護法王城。為翰為屏。梵剎永安寧。

南無護法藏菩薩摩訶薩。摩訶般若波羅蜜。

◉ 祝觀音

南無大悲觀世音菩薩（三稱）

▲ 觀音讚

觀音大士。悉號圓通。十二大願誓弘深。苦海渡迷津。救苦尋聲。無剎不現身。

南無施無畏菩薩摩訶薩。摩訶波若波羅蜜。

(暮時課誦畢)

(暮時課誦「普佛」畢)

◉ 暮時課誦普佛

◉ 彌陀讚

彌陀佛大願王。慈悲喜舍難量。眉間常放白毫光。度眾生極樂邦。八德池中蓮九品。七寶妙樹成行。如來聖號若宣揚。接引往西方。彌陀聖號若稱揚。同願往西方。

◉ 迴向祝禱

○四生登於寶地	三有托化蓮池

河沙餓鬼證三賢	萬類有情登十地

▲ 讚佛偈

○阿彌陀佛身金色	相好光明無等倫

白毫宛轉五須彌	紺目澄清四大海

光中化佛無數億	化菩薩眾亦無邊

四十八願度眾生	九品賢令登彼岸

南無西方極樂世界大慈大悲阿彌陀佛

南無阿彌陀佛

◉ 迴向

南無清涼地菩薩摩訶薩

南無西方接引阿彌陀佛

◉ 淨土文

一心歸命。極樂世界。阿彌陀佛。願以淨光照我。慈誓攝我。我今正唸。稱如來名。為菩提道。求生淨土。佛昔本誓。若有眾生。欲生我國。至心信樂。乃至十唸。若不生者。不取正覺悟。以此唸佛因緣。得入如來。大誓海中。承佛慈力。眾罪消滅。善根增長。若臨命終。自知時至。身無病苦。心不貪戀。意不顛倒。如入禪定。佛至聖眾。手執金台。來迎接我。於一唸頃。生極樂國。 花開見佛。即聞佛乘。頓開佛慧。廣度眾生。滿菩提願。十方三世一切佛。一切菩提摩訶薩。摩訶般若波羅蜜。

▲ 往生呪 (三徧)

南無阿彌多婆夜。哆他伽多夜。哆地夜他。阿彌利都婆毗。阿彌利哆。悉耽婆毗。阿彌唎哆。毗迦蘭帝。阿彌唎哆。毗迦蘭多。伽彌膩。伽伽那。枳多迦利。娑婆訶。

▲ 三真言 (变食真言、甘露水真言、普供养真言，各三徧)

曩謨薩縛怛他誐多。嚩嚧枳帝。唵。三跋囉。三跋囉。吽。

曩謨蘇嚧婆耶。怛他誐多耶。怛姪他。唵。蘇嚕蘇嚕。缽囉蘇嚕。缽囉蘇嚕。娑婆訶。

唵。誐誐曩。三婆嚩。伐日囉。斛。

◉ 蓮池讚

蓮池海會。彌陀如來。觀音勢至坐蓮臺。接引上金階。大誓弘開。普願離塵埃。

南無蓮池海會佛菩薩摩訶薩（三稱）

（東西端各三稱三拜） ◉ 拜願

南無本師釋迦牟尼佛。

南無阿彌陀佛

南無觀世音菩薩

南無大勢至菩薩

南無清淨大海眾菩薩

◉ 普賢警眾偈

是日已過 命亦隨減 如少水魚 斯有何樂 大眾

當勤精進 如救頭然 但唸無常 慎勿放逸

◉ 三皈依

自皈依佛 當願眾生 體解大道 發無上心

自皈依法 當願眾生 深入經藏 智慧如海

自皈依僧 當願眾生 統理大眾 一切無礙 和南聖眾

（三稱）每逢朔望加唸 南無大乘常信三寶

◉ 祝伽藍

南無伽藍聖眾菩薩（三稱）

▲ 伽藍讚

伽藍主者。合寺威靈。欽承佛敕共輸誠。擁護法王城。為翰為屏。梵剎永安寧。

南無護法藏菩薩摩訶薩 摩訶般若波羅蜜

暮時課誦（普佛）畢

◉ 二時臨齋儀

○ 供養

清淨法身毗盧遮那佛。	圓滿報身盧舍那佛。

千百億化身釋伽牟尼佛。	當來下生彌勒尊佛。

極樂世界阿彌陀佛。	十方三世一切諸佛。

大智文殊師利菩薩。	大行普賢菩薩。

大悲觀世音菩薩。	大願地藏王菩薩。

諸尊菩薩摩訶薩。	摩訶般若波羅蜜。

◉ 早齋 (若非食粥，唸同午斋)

粥有十利。饒益行人。果報無邊。究竟常樂。

◉ 午齋

三德六味。供佛及僧。法界有情。普同供養。若飯食時。當願眾生。禪悅為食。法喜充滿。

◉ 僧跋 (維那獨白。大眾默然。隨文作觀)

佛制比丘(比丘尼)。食存五觀。散心雜話。信施難消。大眾聞磬聲各正唸。 (聞磬聲,大眾齊唸:) 阿彌陀佛。

◉ 結齋

薩多喃。三藐三菩陀。俱胝南。怛至他。唵。折隸主隸。准提娑婆訶。

所謂佈施者。必獲其利益。若為樂故施。後必得安樂。

飯食（供佛）已訖。當願眾生。所作皆辦。具諸佛法。

◉ 迴向

願消三障諸煩惱。	願得智慧真明瞭。

普願災障悉消除。	世世常行菩薩道。

◉ 附其他偈呪

▲ 洗缽偈呪

以此洗缽水。如天甘露味。施與諸鬼神。悉皆獲飽滿。

唵。摩休囉悉莎訶。

▲ 食存五觀 (端身正坐。正意受食)

一、計功多少。量彼來處。

二、忖己德行。全缺應供。

三、防心離過。貪等為宗。

四、正事良藥。為療形枯。

五、為成道業。應受此食。

▲ 早齋出食 (七徧)

法力不思議。慈悲無障礙。七粒徧十方。普施周沙界。

唵。度利益莎訶。

▲ 午齋出食 (七徧)

大鵬金翅鳥。曠野鬼神衆。羅剎鬼子母。甘露悉充滿。

唵。穆帝莎訶。

◉ 供佛儀規（上供諸偈讚）

◉ 大殿佛前上大供

㈠爐香讚

爐香乍爇。法界蒙熏。諸佛海會悉遙聞。隨處結祥雲。誠意方殷。諸佛現全身。

南無香雲蓋菩薩摩訶薩 （三稱）

㈡稱聖號

南無靈山會上佛菩薩 （三稱） （以下聖號三徧）

南無常住十方佛。	南無常住十方法。

南無常住十方僧。	南無本師釋迦牟尼佛。

南無消災延壽藥師佛。	南無極樂世界阿彌陀佛。

南無當來下生彌勒尊佛。	南無十方三世一切諸佛。

南無大智文殊師利菩薩。	南無大行普賢菩薩。

南無大悲觀世音菩薩。	南無大願地藏王菩薩。

南無大勢至菩薩。	南無清淨大海眾菩薩。

南無護法韋馱尊天菩薩。	南無護法諸天菩薩。

南無伽藍聖眾菩薩。	南無大聖緊那羅王菩薩。

南無龍王聖眾菩薩。	南無歷代祖師菩薩。

㈢三真言

（變食、甘露水、普供養各三徧） ▲ 變食真言

曩謨薩嚩怛他誐多。嚩嚧枳帝。唵。三跋囉。三跋囉。吽。

▲ 甘露水真言

曩謨蘇嚕婆耶。怛他誐多耶。怛侄他。唵。蘇嚕。蘇嚕。缽囉蘇嚕。缽囉蘇嚕。娑婆訶。

▲ 供養偈

此食色香味。上供十方佛。中奉諸聖賢。下及六道品。等施無差別。隨願皆飽滿。令今施者得。無量波羅蜜。三德六味。供佛及僧。法界有情。普同供養。

▲ 普供養真言

唵。誐誐曩。三婆嚩。韈日囉斛。

㈣獻供讚

天廚妙供。禪悅酥酡。戶唵蘇嚕薩哩嚩。怛他（tuō）阿誐多。怛你也他。蘇嚕娑嚩訶。

南無禪悅藏菩薩摩訶薩。摩訶般若波羅蜜。

（或）

虔誠獻香花。智慧燈紅焰交加。淨瓶楊柳灑堪誇。橄欖共枇杷。蒙山雀舌茶奉獻。酥酡普供養釋迦。百寶明珠奉獻佛菩薩。衣獻法王家。百寶明珠奉獻佛菩薩。衣獻法王家。

◉ 韋馱殿上供

㈠南無香雲蓋菩薩摩訶薩（三稱）

㈡南無護法韋陀尊天菩薩（三稱）

㈢大吉祥天女神呪（三徧）

南無佛陀。南無達摩。南無僧伽。南無室利。摩訶提鼻耶。怛你也他。波利富樓那。遮利三曼陀。達舍尼。摩訶毗訶羅伽帝。三曼陀。毗尼伽帝。摩訶迦利野。波禰。波囉。波禰。薩利嚩栗他。三曼陀。修缽犂帝。富隸那。阿利那。達摩帝。摩訶毗鼓畢帝。摩訶彌勒帝。婁簸僧祗帝。醯帝簁。僧祗醯帝。三曼陀。阿他阿耨。婆羅尼。

㈣三真言（變食、甘露水、普供養各三徧）

㈤韋陀讚

韋陀天將。菩薩化身。擁護佛法誓弘深。寶杵鎮魔軍。功德難倫。祈禱副群心。

南無普眼菩薩摩訶薩。摩訶般若波羅蜜。

◉ 祖師殿上供

㈠南無香雲蓋菩薩摩訶薩（三稱）

㈡南無西天東土歷代祖師菩薩（三稱）

㈢心經（一徧）

㈣三真言（變食、甘露水、普供養各三徧）

㈤祖師讚

拈花悟旨。祖道初興。綿延四七演真乘。六代遠傳燈。奕葉相承。正法永昌明。

南無度人師菩薩摩訶薩。摩訶般若波羅蜜。

◉ 伽藍殿上供

㈠南無香雲蓋菩薩摩訶薩（三稱）

㈡南無伽藍聖眾菩薩（三稱）

㈢大悲呪（一徧）

㈣三真言（變食、甘露水、普供養各三徧）

㈤伽藍讚

伽藍主者。合寺威靈。親承佛共輸誠。擁護法王城。為翰為屏。梵刹永安寧。

南無護法藏菩薩摩訶薩。摩訶般若波羅蜜。

◉ 監齋菩薩前上供

㈠南無香雲蓋菩薩摩訶薩（三稱）

㈡南無大乘緊那羅王菩薩（三稱）

㈢准提呪（七徧）

稽首皈依蘇悉帝。頭面頂禮七俱胝。

我今稱讚大准提。唯願慈悲垂加護。

南無颯哆喃。三藐三菩陀。俱胝喃。怛侄他（tuō）。唵。折戾主戾。准提。娑婆訶。

㈣三真言（變食、甘露水、普供養各三徧）

㈤監齋讚

監齋使者。火部威神。調和百味薦唯馨。災耗永無侵。護命資身。清眾永蒙恩。

南無焰慧地菩薩摩訶薩。摩訶般若波羅蜜。

◉ 上供諸偈讚

◉ 般若堂(法堂)上供

◉ 祖師殿(祖堂)上供

◉ 虛老紀念堂上供

◉ 丈室(影堂)上供

◉ 禪堂上供

◉ 掛鐘板上供

◉ 藥師殿上供

◉ 延生讚

◉ 三聖殿

▲ 阿彌陀佛讚1

▲ 阿彌陀佛讚2

◉ 蓮池讚

◉ 文殊殿

◉ 普賢殿

◉ 觀音殿

◉ 大勢至菩薩

◉ 地藏殿

◉ 羅漢堂

◉ 孤魂讚

◉ 功德堂

◉ 海會塔

◉ 竈君(灶君)讚

◉ 弥勒殿

◉ 四天王殿

◉ 哼哈殿

◉ 藏經樓

◉ 月宮

◉ 禪教律淨讚

◉ 齋堂(米庫房)

◉ 龍王讚

◉ 田園讚

◉ 菜園讚

◉ 土地讚

◉ 金剛經讚

◉ 迎春福

◉ 准提殿

◉ 面然大士

◉ 諸天讚

◉ 送聖功德讚

◉ 潔壇淨水讚

◉ 迴向讚1-6

◉ 延生牌位前迴向

㈠南無香雲蓋菩薩摩訶薩（三稱）

㈡南無消災延壽藥師佛（三稱）

㈢㈣㈤藥師灌頂真言（七徧。一徧後放掌）

南謨薄伽伐帝。鞞殺社。窶嚕薜琉璃。缽喇婆。喝囉闍也。怛他揭多也。阿囉喝帝。三藐三勃陀耶。怛姪他。唵。鞞殺逝。鞞殺逝。鞞殺社。三沒揭帝。莎訶。

㈣三真言（變食、甘露水、普供養各三徧）

㈤佛光注照讚

佛光注照。本命元辰。災星退度福星臨。九曜（yào）保長生。運限和平。福壽永康寧。

南無增福壽菩薩摩訶薩。摩訶般若波羅密。

願消三障諸煩惱。	願得智慧真明瞭。

普願罪障悉消除。	世世常行菩薩道。

◉ 往生牌位前迴向

㈠南無香雲蓋菩薩摩訶薩（三稱）

㈡南無蓮池海會佛菩薩（三稱）

㈢心經（一徧）

㈣三真言（變食、甘露水、普供養各三徧）

㈤蓮池讚

蓮池海會。彌陀如來。觀音勢至坐蓮台。接引上金階。大誓宏開。普願離塵埃。

南無蓮池會菩薩摩訶薩。摩訶般若波羅密。

願生西方淨土中。	九品蓮花為父母。

花開見佛悟無生。	不退菩薩為伴侶。

◉ 唸佛儀規

◉ 蓮池讚

蓮池海會。彌陀如來。觀音勢至坐蓮台。接引上金階。大誓弘開。普願離塵埃。

南無蓮池會菩薩摩訶薩（三稱）

南無蓮池海會佛菩薩（三稱）

◉ 佛說阿彌陀經（一部）

◉ 往生咒（三徧）

◉ 大阿彌陀讚：

彌陀佛大願王。慈悲喜舍難量。眉間常放白毫光。度眾生極樂邦。八德池中蓮九品。七寶妙樹成行。如來聖號若宣揚。接引往西方。彌陀聖號若稱揚。同願往西方。

◉ 讚佛偈

阿彌陀佛身金色。相好光明無等倫。

白毫宛轉五須彌。紺目澄清四大海。

光中化佛無數億。化菩薩眾亦無邊。

四十八願度眾生。九品鹹令登彼岸。

南無西方極樂世界大慈大悲阿彌陀佛

南無阿彌陀佛（數百或數千稱，再轉四字佛號數百或數千稱）

南無大悲觀世音菩薩（三稱）

南無大勢至菩薩（三稱）

南無清淨大海眾菩薩（三稱）

◉ 大慈菩薩發願偈

十方三世佛。阿彌陀第一。九品度眾生。威德無窮極。我今大皈依。懺悔三業罪。凡有諸福善。至心用迴向。願同唸佛人。感應隨時現。臨終西方境。分明在目前。見聞皆精進。同生極樂國。見佛了生死。如佛度一切。無邊煩惱斷。無量法門修。誓願度眾生。總願成佛道。虛空有盡。我願無窮。虛空有盡。我願無窮。

◉ 三皈依

自皈依佛。當願眾生。體解大道。發無上心。

自皈依法。當願眾生。深入經藏。智慧如海。

自皈依僧。當願眾生。統理大眾。一切無礙。和南聖眾

（禮佛三拜）

唸佛儀規畢

◉ 浴佛典禮

㈠準備太子像

提前在法堂或別殿安置太子像一尊（一手指天一手指地之誕生像）。並清潔乾淨。

法會開始前。先在大殿內擺設香湯盆。盆底安置像座。放兩把長柄小勺。

㈡聞板上殿

敲鐘打板之後。四眾搭衣持具齊集大殿。按位次對面排班。聞磬聲轉身向上頂禮三拜。問訊畢。仍對面排班。

㈢排班出迎

引禮二人執引磬。執事六人。托香花盤二人。主法一人。侍者一人。聞磬聲出班。向上問訊。大眾同唸「南無本師釋迦牟尼佛」。

引禮前導。其他人依序隨後。志誠魚貫前往供奉太子像之處迎請。

㈣恭迎佛像

到達之後。按序分班站立。大眾同唱讚。主法者拈香。侍者為其展具。頂禮三拜。唱讚畢。請出太子像。大眾轉唱「南無本師釋迦牟尼佛」。迴到大殿。

稽首皈依大覺尊。無上能仁。觀見眾生受苦辛。下兜率天宮。皇宮降跡。雪嶺修因。鵲巢頂。三層壘。六年苦行。若人皈依大覺尊。不墮沉淪。若人皈依大覺尊。不墮沉淪。

㈤安座沐浴

大殿內鐘鼓齊鳴。迎像隊伍到達後。主法者將太子像安置香湯盆內。鐘鼓、佛號停止。

主法展具、上香。頂禮三拜或九拜。拜已，呼：我佛有沐浴真言。維那接雲：謹當宣講。大眾同唱沐浴真言。

沐浴真言

唵 底沙 底沙 僧伽 娑訶（三徧）

唱讚

菩薩下雲中。降生淨梵王宮。摩耶右脅娩金童。天月奏長空。目顧四方周七步。指天指地尊雄。九龍吐水沐慈容。萬法得正宗。九龍吐水沐慈容。萬法得正宗。

南無香雲蓋菩薩摩訶薩（三稱）

沐浴偈

我今灌沐諸如來。淨智莊嚴功德海。

五濁眾生離塵垢。同證如來淨法身。

㈥敬致頌詞

主法聞磬聲，頂禮三拜，恭說頌詞，大眾長跪合掌靜聽。

㈦祝聖繞佛

主法再頂禮三拜，大眾同唱佛寶讚，接唱讚佛偈。

佛寶讚

佛寶讚無窮。功成無量劫中。巍巍丈六紫金容。覺道雪山峰。眉際玉毫光燦爛。照開六道昏蒙。龍華三會願相逢。演說法真宗。龍華三會願相逢。演說法真宗。

讚佛偈

天上天下無如佛。十方世界亦無比。

世間所有我盡見。一切無有如佛者。

南無娑婆世界。三界導師。四生慈父。人天教主。三類化身。本師釋迦牟尼佛。

南無本師釋迦牟尼佛（出位繞佛）

㈧迴向

繞佛畢，各歸本位，先唸迴向文四句，次唱三皈依。

願消三障諸煩惱。願得智慧真明瞭。

普願罪障悉消除。世世常行菩薩道。

㈨三皈依

自皈依佛。當願眾生。體解大道。發無上心

自皈依法。當願眾生。深入經藏。智慧如海

自皈依僧。當願眾生。統理大眾。一切無礙。合南聖眾

㈩圓滿禮佛

浴佛功德殊勝行。無邊勝福皆迴向。

普願沉溺諸眾生。速往無量光佛剎。

十方三世一切佛。一切菩薩摩訶薩。摩訶般若波羅蜜。

（轉身向上，頂禮三拜。一問訊。）

浴佛典禮畢

◉ 聖誕祝儀

◉ 釋迦牟尼佛聖誕祝儀

(二月初八出家。二月十五涅槃。四月初八聖誕。臘月初八成道)

㈠戒定真香讚

戒定真香。焚起沖天上。弟子虔誠。熱在金爐上。頃刻紛紜。即徧滿十方。昔日耶輸。免難消災障。

南無香雲蓋菩薩摩訶薩（三稱）

㈡經呪唸誦

南無楞嚴會上佛菩薩（三稱）

楞嚴呪（一徧）

般若波羅蜜多心經（一徧）

摩訶般若波羅蜜多（三稱）

㈢佛寶讚偈

佛寶讚無窮。功成無量無量劫中。巍巍丈六紫金容。覺道雪山峰。眉際玉毫光燦光燦爛。照開六道六道昏蒙。龍華三會願相逢。演說法真宗。龍華三會願相逢。演說法真宗。

天上天下無如佛。十方世界亦無比。

世間所有我盡見。一切無有如佛者。

南無娑婆世界。三界導師。四生慈父。人天教主。三類化身。本師釋迦牟尼佛。

㈣繞唸

南無本師釋迦牟尼佛 （向上一間訊，出位繞佛。約數百或數千聲。然後各歸原位）

㈤拜願（左右兩序分別唱拜。拜與起均聽引磬聲）

南無本師釋迦牟尼佛（右左各十二拜）

南無文殊師利菩薩（右左三拜）

南無普賢菩薩（右左各三拜）

南無彌勒菩薩（右左各三拜）

南無十方菩薩摩訶薩（右左各三拜）

㈥三皈依

自皈依佛 當願眾生 體解大道 發無上心

自皈依法 當願眾生 深入經藏 智慧如海

自皈依僧 當願眾生 統理大眾 一切無礙 合南聖眾

（釋迦摩尼佛聖誕祝聖儀軌畢）

◉ 藥師佛聖誕祝儀 (九月三十日)

㈠戒定真香讚

㈡稱聖號

南無藥師琉璃光如來佛菩薩（三稱）

㈢藥師呪（二十一徧。或禮佛大懺悔文一徧）

南無薄伽伐帝。鞞殺社。窶嚕薜琉璃。缽喇婆。喝囉闍也。怛他揭多耶。阿囉訶諦。三藐三勃陀耶。怛侄他。唵。鞞殺逝。鞞殺逝。鞞殺社。三沒揭諦。莎訶。

㈣藥師讚

藥師佛延壽王。光臨水月壇場。悲心救苦降吉祥。免難消災障。懺悔眾等三世罪。願祈福壽綿長。吉星高照沐恩光。如意保安康。吉星高照沐恩光。如意保安康。

藥師如來琉璃光。焰網莊嚴無等倫。

無邊行願利有情。各遂所求皆不退。

南無東方淨琉璃世界藥師琉璃光如來

南無藥師琉璃光如來（約數百聲）

㈤拜願

南無本師釋迦牟尼佛（三拜）

南無藥師琉璃光如來（十二拜）

南無日光徧照菩薩（三拜）

南無月光徧照菩薩（三拜）

南無藥師海會佛菩薩（三拜）

㈥三皈依

（藥師佛聖誕祝儀畢）

◉ 阿彌陀佛聖誕祝儀 (十一月十七日)

㈠戒定真香讚

㈡稱聖號

南無蓮池海會佛菩薩（三稱）

㈢誦經呪

（阿彌陀經一卷。往生呪三徧）

㈣彌陀讚偈

彌陀佛。大願王。慈悲喜舍難量。眉間長放白毫光。度眾生。極樂邦。八德池中蓮九品。七寶妙樹成行。如來聖號若宣揚。接引往西方。如來聖號若宣揚。同願往西方。

阿彌陀佛身金色。相好光明無等倫。

白毫宛轉五須彌。紺目澄清四大海。

光中化佛無數億。化菩薩眾亦無邊。

四十八願度眾生。九品鹹令登彼岸。

南無西方極樂世界大慈大悲阿彌陀佛

南無阿彌陀佛（繞佛約數百數千聲，然後各歸原位）

㈤慈雲懺主淨土文（跪唸）

一心歸命。極樂世界。阿彌陀佛。願以淨光照我。慈誓攝我。我今正唸。稱如來名。為菩提道。求生淨土。佛昔本誓。若有眾生。欲生我國。至心信樂。乃至十唸。若不生者。不取正覺。以此唸佛因緣。得入如來。大誓海中。承佛慈力。眾罪消滅。善根增長。若臨命終。自知時至。身無病苦。心不貪戀。意不顛倒。如入禪定。佛及聖眾。手執金台。來迎接我。於一唸頃。生極樂國。花開見佛。即聞佛乘。頓開佛慧。廣度眾生。滿菩提願。十方三世一切佛。一切菩提摩訶薩。摩訶般若波羅蜜。

㈥拜願

南無本師釋迦牟尼佛（三拜）

南無阿彌陀佛（十二拜）

南無觀世音菩薩（三拜）

南無大勢至菩薩（三拜）

南無清淨大海眾菩薩（三拜）

㈥三皈依

（阿彌陀佛聖誕祝儀畢）

◉ 彌勒佛聖誕祝儀 (正月初一日)

㈠戒定真香讚

㈡稱聖號

南無當來下生彌勒佛（三稱）

㈢如意寶輪王呪（十四徧）

㈣心經（一徧）

㈤讚偈

位居補處。萬德周圓。龍華樹下說真詮。願生兜率天。長侍佛前。當來授記先。

過去曾做智光仙。大慈三昧妙難宣。

莊嚴南有海岸國。補處上升兜率天。

心識圓明十方界。性修功德一時圓。

幾多內院往生輩。會啟龍華授記先。

南無兜率內院。萬德周圓。位居補處。當來下生彌勒尊佛。

南無當來下生彌勒尊佛（數百數千聲）

（六）拜願

南無本師釋迦牟尼佛（三拜）

南無當來下生彌勒尊佛（十二拜）

南無文殊師利菩薩（三拜）

南無普賢菩薩（三拜）

南無十方菩薩摩訶薩（三拜）

㈦三皈依

（彌勒佛聖誕祝儀畢）

◉ 文殊菩薩聖誕祝儀 (四月初四日)

㈠戒定真香讚

㈡稱聖號

南無大智文殊師利菩薩（三稱）

㈢如意寶輪王呪（十四徧）

㈣心經（一徧。摩訶般若波羅蜜多三稱）

㈤讚偈

文殊大士。妙應無方。座前獅子獸中王。妙意降吉祥。花雨天香。寶智透心光。

具大慈心妙吉祥。三世覺母智難量。

左持利劍煩惱斷。右執青蓮德相彰。

孔雀神獅共乘驅。毒龍猛獸伏清涼。

童形五髻知權現。本是如來歡喜藏。

南無五台金色世界大智文殊師利菩薩

南無妙吉祥菩薩（繞佛約數百千聲，然後各歸原位）

㈥拜願

南無本師釋迦牟尼佛（三拜）

南無文殊師利菩薩（十二拜）

南無普賢菩薩（三拜）

南無彌勒菩薩（三拜）

南無十方菩薩摩訶薩（三拜）

㈦三皈依

（文殊菩薩聖誕祝儀畢）

◉ 普賢菩薩聖誕祝儀 (二月廿一日)

㈠戒定真香讚

㈡稱聖號

南無大行普賢菩薩（三稱）

㈢如意寶輪王呪（十四徧）

㈣心經（一徧。摩訶般若波羅蜜多三稱）

㈤讚偈

普賢菩薩。行願齊周。華藏會上獻法猷。瓶瀉二千酬。接引凡流。象駕任優遊。

大行菩薩稱普賢。重重願海浩無邊。

端嚴示坐六牙象。智慧化生七寶蓮。

一切三昧皆自在。本來妙德盡周圓。

寶威來讚娑婆化。靈感神通震大千。

南無峨眉銀色世界大行普賢王菩薩

南無普賢王菩薩

（繞佛，數百數千聲，然後各歸原位。維那師扣磬。呼展具）

㈥拜願

南無本師釋迦牟尼佛（三拜）

南無文殊師利菩薩（三拜）

南無普賢菩薩（十二拜）

南無彌勒菩薩（三拜）

南無十方菩薩摩訶薩（三拜）

㈦三皈依

（普賢菩薩聖誕祝儀畢）

◉ 觀世音菩薩聖誕祝儀

(二月十九日聖誕。六月十九日成道。九月十九日出家)

㈠戒定真香讚

㈡稱聖號

南無大悲觀世音菩薩（三稱）

㈢大悲呪（七徧）

㈣心經（一徧。摩訶般若波羅蜜多三稱）

㈤讚偈

菩薩號圓通。降生七寶林中。千手千眼妙真容。端坐普陀宮。楊柳枝頭甘露灑。普滋法界薰蒙。千層浪頭顯神通。光降道場中。千層浪頭顯神通。光降道場中。。

㈥觀音偈

觀音菩薩妙難酬。清淨莊嚴累劫修。

三十二應徧塵剎。百千萬劫化閻浮。

瓶中甘露常時灑。手內楊柳不計秋。

千處祈求千處現。苦海常作度人舟。

南無普陀山琉璃世界 大慈大悲觀世音菩薩

南無阿彌陀如來 南無觀世音菩薩 南無大勢至菩薩

南無清淨大海眾菩薩

（繞佛，數百數千聲，然後各歸原位。維那師扣磬。呼展具）

㈦拜願

南無本師釋迦牟尼佛（三拜）

南無阿彌陀佛（三拜）

南無觀世音菩薩（十二拜）

南無大勢至菩薩（三拜）

南無清淨大海眾菩薩（三拜）

㈧三皈依

（觀世音菩薩聖誕祝儀畢）

◉ 大勢至菩薩聖誕祝儀 (七月十三日)

㈠戒定真香讚

㈡稱聖號

南無大勢至菩薩（一卷）。

㈢誦經呪

佛說阿彌陀經（一徧）。往生呪（三徧）。

㈣讚偈

圓光百二。面面玲瓏。五百華台影現中。唸佛證圓通。攝受無窮。萬眾仰慈風。

慧光普照何玲瓏。三塗脫苦度含靈。

華台五百交輝映。佛剎十方盡現形。

行坐震搖大千界。莊嚴頂峙寶光瓶。

圓通自在由何證。淨唸常惺最上乘。

南無西方極樂世界 無邊光熾身大勢至菩薩

南無大勢至菩薩

（繞佛，數百數千聲，然後各歸原位。維那師扣磬。呼展具）

㈤拜願

南無本師釋迦牟尼佛（三拜）

南無阿彌陀佛（三拜）

南無觀世音菩薩（三拜）

南無大勢至菩薩（十二拜）

南無清淨大海眾菩薩（三拜）

㈥三皈依

（大勢至菩薩聖誕祝儀畢）

◉ 地藏菩薩聖誕祝儀 (九月三十日)

㈠戒定真香讚

㈡稱聖號

南無大願地藏王菩薩（一卷）。

㈢誦經呪

禮佛大懺悔文（一徧）

㈣地藏讚偈

地藏大士。誓願弘深。明珠照破鐵圍城。金錫振幽冥。化雨繽紛。大地布陽春。

地藏菩薩妙難倫。化現金容處處分。

三塗六道聞妙法。四生十類蒙慈恩

明珠照徹天堂路。金錫振開地獄門。

累劫恩親蒙接引。九蓮台畔禮慈尊

南無幽冥教主。本尊地藏王菩薩。

南無地藏王菩薩

（繞佛，數百數千聲，然後各歸原位。維那師扣磬。呼展具）

㈤拜願

南無本師釋迦牟尼佛（三拜）

南無阿彌陀佛（三拜）

南無觀世音菩薩（三拜）

南無地藏王菩薩（十二拜）

南無忉利會上佛菩薩（三拜）

㈥三皈依

（地藏菩薩聖誕祝儀畢）

◉ 授三皈五戒儀規

◉ 授居家二眾三皈儀規

㈠請師

⑴受三皈依者齊集大殿，對面立。

⑵鳴引磬，接鐘鼓，轉向上；頂禮三拜，一問訊。

⑶轉身再對面立。

⑷引禮師引為首者，迎請法師。

⑸法師到大殿已，頂禮三拜；為首者執香旁立。

⑹法師升座，拈香，斂衣而坐。

㈡禮佛（舉香讚）

性覺靈明。寂照真常。昔迷今悟露堂堂。三寶是慈航。一瓣心香。皈禮法中王。

南無香雲蓋菩薩摩訶薩（三稱）

（初舉讚時，為首者到中位問訊，再至香幾前上香，禮畢復位頂禮三拜。唱至「香」字拜下，「摩」字起身。二旁受三皈者，唱至「南」字轉身向上，隨同為首者頂禮，禮畢長跪）

㈢求受皈依

（維那師雲）夫宅中寶藏，非指示而莫曉；衣裡明珠，必解說而方知。若不依僧，安能聞法？苟非佛法，無以出塵。今居士等人，身處世俗，唸欲皈真，理須求請明師，乞受淨法。我今為汝等恭請某堂上某和尚，為汝等作三皈本師。請師之語，汝合自陳。恐汝未能，我今教汝。稱自己名（受皈依者，即各稱自己法名）。其餘言詞，皆隨我道：

大德！一心唸我，弟子（各稱法名）今請大德為三皈本師。願大德為我作三皈本師。我依大德故，得受清淨三皈。慈湣故。（如是三請，每請一叩首。然後長跪而聽。第三徧「大慈湣故」）

㈣法師開示（和尚鳴尺，雲）

（各節開示文句，義理精深，須請法師讀後詳為講解，務令大眾均能明白，解了為要。）

善男子等，汝今既已殷勤申請，可為汝作三皈本師。所有言詞，聽我開導。

原夫佛未禦宇，邪師說法，言皆是妄。法不契理，盲引癡愚，欲升反墜。佛出世間，如杲日麗天，群昏灼破；似皓月當空，萬有清涼。諸佛誠為反邪歸正之導師，與樂拔苦之慈父！良以一切智，窮徹因果，若性若相，靡不實知。兩足尊，圓滿福慧，若折若攝，無非利物。自佛始證無上菩提，初遊波羅奈國，耶輸伽父，信受三皈。教源肇起於西天，法水漫流於東土。直至於今，在家二眾，四生九有，鹹沾恩澤。汝等欲受三皈者，准律所明，共有五種三皈：一、翻邪三皈；二、五戒三皈；三、八戒三皈；四、十戒三皈；五、具足戒三皈。然今所受，是第一種三皈也。複於所皈三寶，而有住持一體之別。若不知之，恐執相昧理，偏理廢相。是故我今先為示明：

所言「住持三寶」者，如來出世，夜觀明星，樹王得道，是為「佛寶」；依一實相，說四諦法，是為「法寶」；初度陳如五人，召善來比丘，是為「僧寶」。佛滅度後，以刻鑄圖繪如來遺像，是為「佛寶」；貝葉黃卷，三藏聖教，是為「法寶」；剃髮染衣，嚴淨毗尼，紹弘佛化，是為「僧寶」。所言「一體三寶」者，以一實相慧，覺了諸法，非空非有，亦空亦有，雙忘雙照，三智圓覺，是自性「佛寶」；所覺法性之理，三諦具足，是自性「法寶」；此覺慧與理事和合，是自性「僧寶」。而住持一體，悉稱寶者，不為世間法之所侵淩故，不為煩惱之所染汙故。

所言「皈依」者，《顯宗論》雲：「救濟之義。以皈依三寶，能息無邊生死苦輪，遠離一切大怖畏故。」須知，舍住持三寶，別無一體三寶；離一體三寶，更無住持三寶。住持是相，相即性中之相；一體是性，性即相中之性。性如鏡面，相如影像，鏡裡觀花，花不離鏡；水中望月，月不在水。亦真亦假，如夢如幻；真空不空，妙有非有，性相一如，二而不二。迷之者，流轉生死；悟之者，成等正覺。

汝今既能深信皈依「住持三寶」，則本有「一體三寶」，法爾具足。如是性相不乖，理事雙明，方為真正受三皈者。（上文請再詳講一徧）

汝等已諦聞我語，能一一信解否？

（受皈依者應即迴答雲：「能解。」）

汝既能解，能一一如法受持否？

（受皈依者應迴答雲：「能如法受持。」）

㈤請聖 （法師鳴尺開示雲：）

善男子！汝等既能如法受持三皈者，應當先請十方三寶，以為依怙之尊。次屈一切萬靈，而作鎮嚴之主。汝等起立合掌，至心作觀，隨我啟請。各人稱自己法名。

（和尚起座，拈香作梵。海眾合掌，齊音同和）

香花迎，香花請。弟子（各稱法名）一心奉請：娑婆教主南無本師釋迦牟尼佛。西方接引阿彌陀佛。當來下生彌勒尊佛。盡虛空，徧法界一切諸佛。惟願十方諸佛，不違本誓，慈光攝照，證明受皈。（三請，每請一叩首）

香花迎，香花請。弟子（各稱法名）一心奉請：大小二乘。毗尼律藏。五篇三聚，解脫木叉。十二分經，權實教典。離欲真淨，甚深法寶。謹運一心，皈命頂禮！（三請，每請一叩首）

香花迎，香花請。弟子（各稱法名）一心奉請：觀音勢至。文殊普賢。清淨海眾，諸大菩薩。律藏會上優波離尊者。西天東土歷代祖師。傳南山律宗諸大律師。中興律祖。慧雲馨公大和尚。某某堂上某某老和尚。惟願諸會尊者，不違本誓，慈光攝照，證明受皈。（三請，每請一叩首）

香花迎，香花請（名稱法名）一心奉請：光明會上，寄位諸天。梵釋四王，天龍八部。伽藍土地，護戒神王。金剛力士，幽顯靈祗。惟願不違本誓，監壇護戒。（三請，每請一叩首）

（如是三請已竟，和尚就座而坐。受皈依者，仍複長跪合掌，誠諦而聽。）

㈥懺悔

上來迎請三寶證明。今則三寶慈光，攝照汝等。竊恐曠劫至今，造諸惡業，障閉心源，不堪納受。是故汝等，應對三寶前，生大慚愧，生大怖畏。思地獄苦，發菩提心，求哀懺悔。稱自己名，隨我語言。一一自說：

我弟子（各稱法名）

從無始劫，以至今生，毀破三寶，作一闡提。

謗大乘經，斷學般若。殺害父母，出佛身血。

汙僧伽藍，破他梵行。焚毀塔寺，盜用僧物。

起諸邪見，撥無因果。狎近惡友，違背良師。

自作教他，見聞隨喜。如是等罪，無量無邊。

故於今日，生大慚愧。克誠披露，求哀懺悔。

惟願三寶，慈悲攝受。放淨光明，照觸我身。

諸惡消滅，三障蠲除。複本心源，究竟清淨。

（以上和唱三徧）

南無普賢王菩薩摩訶薩（三稱）

㈦受皈 （法師開示）

汝等對三寶前懺悔已竟，罪業必定消除，身心自然清淨。汝當外托事儀，內明理觀，而起廣大慈護之心，徧緣一切情非情境。於此境上，誓願斷惡修善，利濟眾生。心境緣覽，系法於心。心法和合，名曰三皈體。皈依之語，汝合自陳。恐汝未能，應隨我語，端身合掌，至心皈依。

我（自稱法名）盡形壽皈依佛。盡形壽皈依法。盡形壽皈依僧。（如是三番皈依，三叩首）

（法師鳴尺雲）上來三皈，正是納體於心。更加三結，得法圓滿，謂之三番羯磨。汝當至心，隨我語道：

我（各稱法名）皈依佛竟，寧捨身命，終不皈依自在天魔等。皈依如來至真等正覺，是我所尊。慈湣故。（如是依師自說畢，一叩首。三說三叩首。下皆同此）

我（各稱法名）皈依法竟。寧捨身命，終不皈依外道典籍。皈依如來所說三藏十二部一切經典，是我所尊。慈湣故。

我（各稱法名）皈依僧竟。寧捨身命，終不皈依外道邪眾。皈依清淨福田僧，是我所尊。慈湣故。（以上各三徧）

㈧發願

（法師鳴尺雲）善男子！汝等既皈依三寶，已獲本體，則心有所皈，身有所依。當起妙用，發大誓願。所言妙用大願者，應觀苦、集、滅、道四諦，而發四弘誓願：一觀三界九有一切眾生，未度苦諦三苦八苦，無量諸苦，迷真逐妄，不思出離。是故汝今發願，度盡眾生。二觀三界九有一切眾生，未解集諦，十使、見思、五住等惑，纏縛不脫，隨業報生。是故汝今發願，斷盡煩惱。三觀三界九有一切眾生，未安道諦。戒定般若，十二部經。無熏聞思，不知修學。是故汝今發願，勤學法門。四觀三界九有一切眾生，未得滅諦。迷覺體者，不信佛心；悟覺體者，分證未圓。是故汝今發願，必成佛道。汝今既知觀境發願，當以慧照現前。隨我語言，至心合掌。恭對三寶前，發四弘誓願。

（和尚說一句，受皈者複一句。四句畢，一叩首。共三徧。）

我（各稱法名）眾生無邊誓願度。

我（各稱法名）煩惱無盡誓願斷。

我（各稱法名）法門無量誓願學。

我（各稱法名）佛道無上誓願成。

㈨顯益勸囑

（法師鳴尺雲）善男子！汝今已發四弘誓願，則智為先導。但堅信行，有願必從。汝雖身同世俗，心是菩薩。所獲功德，不可思議。《校量功德經》雲：「若三千大千世界，滿中如來，如稻麻竹葦。人以四事供養，滿二萬歲。諸佛滅後，各起塔廟，複以香花種種供養。其福雖多，不如有人以純淨心，皈依三寶所得功德。」汝今當生大歡喜，生稀有想。愈增深信，愈堅弘願。出煩惱淵，至菩提岸。即今所受三皈，以為出世正因。慎勿退失，謹守修行。汝能依教奉行否？

（受皈依者應答雲：能依教奉行！）

㈩迴向

（法師鳴尺一下，斂衣起坐，合掌雲）

授皈依功德圓滿，大眾合掌，同音唸佛迴向。

南無西方極樂世界大慈大悲阿彌陀佛。

南無阿彌陀佛。（唸佛十徧、百徧）

受皈功德殊勝行。無邊勝福皆迴向。

普願沉溺諸眾生。速往無量光佛刹。

十方三世一切佛。諸尊菩薩摩訶薩。摩訶般若波羅密。

（禮佛三拜。禮謝法師三拜。法師下座禮佛，唸佛迴向。）

◉ 授居家二眾五戒儀規

㈠請師

⑴受三皈依者齊集大殿對面立。

⑵鳴引磬，接鐘鼓，轉向上；頂禮三拜，一問訊。

⑶轉身再對面立。

⑷引禮師引為首者，迎請法師。

⑸法師到大殿已，頂禮三拜；為首者執香旁立。

⑹法師升座，拈香，斂衣而坐。

㈡禮佛（舉香讚）

三皈納體，五戒培基。浣滌遮障法憑師，心淨受堪宜。仗佛弘慈，信香拜禱祈。

南無香雲蓋菩薩摩訶薩（三稱）

㈢求受淨戒

（引禮師雲：）善男子善女人等，聞磬聲，至誠頂禮三拜。長跪合掌。（受戒者各合掌。至心靜聽）

（維那師雲：）夫改往從新，須皈三寶而求護。除愆植福，必稟五戒以嚴持。不遇明師，難聞淨法。今為汝等恭請某堂上某和尚，為汝作三皈五戒本師。而況此師誨人無倦，接物有方。汝端秉一心，隨我申請。請師之語，汝合自陳。恐汝未能，我今教汝。稱自己法名（各人稱自己法名）。

（維那師雲：）其餘言詞，皆隨我道：

大德！一心唸我。弟子○○（各稱法名）今請大德為三皈五戒本師。願大德為我作三皈五戒本師。我依大德故，得受清淨戒。慈湣故。（三請，每請一叩首。第三請唸「大慈湣故」）

㈣法師開導

（法師鳴尺，雲：）善男子！汝等既已殷勤申請，可為汝授三皈五戒。所有言詞，聽我開導。

夫戒者，生善滅惡之基本，超凡入聖之種子。才登戒品，便絕輪迴。受持不昧于初心，始終無犯；慈護謹防於微唸，止作雙持。三乘道果以躋登，五分法身而克證。吾佛世尊開方便門，戒例多品。初唱三皈，次申五戒。乃依五戒，增入十具。因托十具，三聚重宣。良由修道階次，心行非一。皆由淺以至深，從微而及顯。究竟歸元，本無二三。善男子！汝今欲求稟受優婆塞、優婆夷，三皈五戒者，應先了知名德、性相、體用之義。庶幾心境相應，授受如律。若不知者，雖已僥倖，但獲少益。是故我今先為汝語。

梵語「優婆塞」，此雲近事男。梵語「優婆夷」，此雲近事女。謂親近三寶，廣修眾善，承事供養，植種福田故。三皈者，以佛法僧三寶，具足無量真淨功德。能息眾生無邊生死苦輪，遠離大怖畏故。其始修心，則依佛法僧受三皈。五戒者，謂斷殺、盜、邪淫、妄語、飲酒，此五名曰學處。是近事者，所應學故。又名學跡，若有遊此，便升大智慧殿故。又名徑路，一切律儀，妙行善法，皆得轉故。又名學本，諸所應學，以此為本故。又名五大施，謂以攝取無量眾生故，成就無量功德故，以能增長種種功德故。斯乃三皈五戒之名德性相也。體用者，體謂戒之當體，依本具理體而發；用謂行持力用，依所發戒體而行。然五戒以三皈為體。其正秉受三皈之時，當起殷重慈護大悲心，徧緣一切情與非情境。境從心現，心外無境。此境非有表色，即是一切塵境之體，亦即得戒之因。若未緣想領受已前，與己無系。發心緣想之後，恒依自心。而戒法為能依，心是所依。心法不一不異。名曰戒體。得是體已，任運止惡，任運修善，名曰力用。汝今既詳聞瞭解，果能依教奉行否？

（求戒者同答：）能依教奉行！

㈤請聖

善男子！適聞三皈五戒，名德性相體用之義。理合從聞生解，由解受持。汝等起立，端秉虔誠。至心奉請三寶萬靈，而為證護。各稱自己法名，隨我迎請。

（和尚起座，拈香作觀舉請。大眾起立，同音一齊唱和。其受戒者，請聖三徧，每一請畢，作禮一拜。下准此）

香花迎，香花請。弟子○○（各稱法名）一心奉請：

娑婆教主本師釋迦牟尼佛。西方接引阿彌陀佛。當來下生彌勒尊佛。盡虛空徧法界一切諸佛。惟願不違本誓，慈光攝照，證明受戒。（三請，每請一叩首。下同。）

香花迎，香花請。弟子○○（各稱法名）一心奉請：

大小二乘毗尼律藏。五篇三聚，解脫木叉。十二分經，權實教典。離欲真淨，甚深法寶。謹運一心，皈命頂禮。

香花迎，香花請。弟子○○（各稱法名）一心奉請：

觀音勢至。文殊普賢。清淨海眾。諸大菩薩。律藏會上優波離尊者。西天東土歷代祖師。傳南山宗諸大律師。中興律祖慧雲馨公大和尚。兩都宏戒三昧光公大和尚。中興止作見月體大和尚。惟願不違本誓，慈光攝照，證明受戒。

香花迎，香花請。○○（各稱法名）一心奉請：

光明會上，寄位諸天。梵釋四王，天龍八部。伽藍土地，護戒神王。金剛力士，幽顯靈詆。惟願不違本誓，監壇護戒。（法師複坐。受戒者長跪合掌恭聽。）

㈥懺悔

善男子！上來迎請三寶，證明受戒。此時三寶慈光，照其座筵，靡不徹見。又恐汝等從無始來，罪業深重，障閉本心，污染身器，不堪容納清淨妙戒。今者應對三寶前，懇禱懺悔，洗滌愆尤。然後乃可授受。懺悔之語，汝合自陳。恐汝未能，我今教汝，稱自己名。○○（各稱法名）

隨我言詞，至心懺悔：

我，弟子○○（各稱法名），

從於無始，以至今生，毀破三寶，作一闡提。

謗大乘經，斷學般若，殺害父母，出佛身血。

汙僧伽藍，破他梵行。焚毀塔寺，盜用僧物。

起諸邪見，撥無因果。狎近惡友，違背良師。

自作教他，見聞隨喜。如是等罪，無量無邊。

故於今日，生大慚愧，克誠披露，求哀懺悔。

惟願三寶，慈悲攝受，放淨光明，照觸我身。

諸惡消滅，三障蠲除。複本心源，究竟清淨！

（以上唱和三徧）

南無普賢王菩薩摩訶薩（三稱）

㈦問遮難

（和尚鳴尺雲）善男子！汝懺悔往業既竟。我依《善生經》，先問七種遮障已，方可為汝受戒。其中有無，不可覆藏。一一實答。稱自己法名。

○○（各稱法名）

（以下和尚每一問，求戒者若無當答「無」。若有當答「有」）

汝曾盜現前僧物否？

第二，汝曾於六親男女中行淫否？

第三，汝曾汙破僧尼梵行否？

第四，汝曾于父有病時，舍去不顧否？

第五，汝曾於母有病時，舍去不顧否？

第六，汝曾於師長有病時，舍去不顧否？

第七，汝曾殺害發菩提心眾生否？

㈧受三皈

（和尚鳴尺雲）適間為汝懺悔無始往愆，問明現生遮障，則身心無染，道器純潔。我今為汝秉宣三皈，正是納體之時。汝當對三寶前，發廣大慈悲、無損害心，徧緣一切情與非情境。而於境上誓斷惡修善，利濟眾生。汝果能發此上品心，今所受者，是如來上品三皈五戒。各稱自己法名。○○（各稱法名）

（和尚雲）隨我語言，至心領受。

（和尚說一徧，求戒者各自說一徧）

我○○（各稱法名）盡形壽皈依佛。盡形壽皈依法。盡形壽皈依僧。（如是三番皈依，三叩首。）

（和尚鳴尺雲）上來三皈，正是納體於心。更加三結，得法圓滿，謂之三番羯磨。汝當至心，隨我語道。

（和尚說一徧，求戒者各自說一徧）

我○○（各稱法名）皈依佛竟。寧捨身命，終不皈依自在天魔等。皈依如來至真等正覺，是我所尊。慈湣故。（如是三番。語畢，一一三叩首。下皆准此）

我○○（各稱法名）皈依法竟。寧捨身命，終不皈依外道典籍。皈依如來所說三藏十二部一切經典，是我所尊。慈湣故。

我○○（各稱法名）皈依僧竟。寧捨身命。終不皈依外道邪眾。皈依清淨福田僧，是我所尊。慈湣故。

㈨宣戒相

（和尚鳴尺雲）善男子！受三皈竟，汝已得戒體。再為宣五戒相，以便護持。一切經教，莫不深讚戒者。良由三界眾生，往來五道。所謂天、人、畜生、餓鬼、地獄，全守五戒則人相具足，滿十善則天報恒隨。反斯二種，則三途出沒，萬苦交加。一戒二戒尚得人身。壽夭高卑，由戒多少。汝今若能全持五戒，謂之滿分優婆塞。若持四戒，謂之多分優婆塞。若持三戒，謂之半分優婆塞。若持二戒，謂之少分優婆塞。若持一戒，謂之一分優婆賽。是故先問決定，次與受之。汝今果能受持幾分優婆塞戒？

（求戒者如各受滿分，應各答雲：「能受持滿分！」）

「能受持滿分！」

（求戒者如僅受多分、半分、少分或一分者，應各自照改。「能受持多少分。」四戒為多分。三戒為半分。二戒為少分。一戒為一分。）

（和尚雲）既能受滿分戒者，稱自己法名。

○○（求戒者各稱己法名）

（和尚雲）汝隨我語，一一受持。

（若彼或答多分。半分。少分或一分。應隨彼能持者而與受之，勿得強為多受。能持一戒，功德有歸。若犯一戒，苦報難遣。世尊律制如斯，授受師當稱量。）

（和尚問）第一。不殺生，是優婆塞（優婆夷）戒。汝盡形壽能持否？

（求戒者答雲）能持。

（和尚問）第二。不偷盜，是優婆塞（優婆夷）戒。汝盡形壽能持否？

（求戒者答雲）能持。

（和尚問）第三。不邪淫，是優婆塞（優婆夷）戒。汝盡形壽能持否？

（求戒者答雲）能持。

（和尚問）第四。不妄語，是優婆塞（優婆夷）戒。汝盡形壽能持否？

（求戒者答雲）能持。

（和尚問）第五。不飲酒，是優婆塞（優婆夷）戒。汝盡形壽能持否？

（求戒者答雲）能持。

（和尚問）第一不殺生，乃至第五不飲酒，是滿分優婆塞（優婆夷）戒。汝於中一一戒，真能持否？

（求戒者答雲）能持。

（和尚問）汝今既受持滿分優婆塞、優婆夷戒者，佛制令汝蓄禮懺衣。然衣而名禮懺者，唯聽許作諸佛事，懺悔之時披著。除是以外，一切時中，若往來城邑，出入市里，皆不得著。若詣庵寺，當以囊盛隨行。如在家宅，可以掛置淨處。須知出家五眾之衣，若離身名犯，是故應當恒著。在家二眾之衣，若恒著名犯，是故應當離身。汝今知之，能奉行否？

（求戒者答雲）能依教奉行！

（和尚問）既能依教奉行。引禮大德，可將縵衣，令彼著身。口中誦偈：

（引禮師接和尚手中禮懺衣，教求戒者展開披身，口中教誦偈雲）

善哉解脫服，盛吒禮懺衣。

我今頂戴受，世世常得披。

㈩發願

（和尚鳴尺雲）善男子諦聽。《阿含經》雲：「設有善男子，善女人，不發願而持戒者，得少許福田。」此謂行願相資，方成妙用。若修福業而無願者，譬若五彩巧繪，文錦雖佳，不以膠和，終不堪久。亦如陶家瓦器，坯質已就，不經火煆，終不堪用。是故我今授汝三皈五戒畢，當教發願。汝應至心合掌，隨我言詞，對十方三寶，發其誓願。（以下和尚說一句，求戒者依言說一句，至終方一叩首）

我○○（各稱法名）至心發願。願此五戒功德，不墮三途八難。持此功德，惠施法界一切眾生。皆發菩提心，同生極樂國。花開見佛，得聞佛乘。悟無生忍，證不退位。還入娑婆，化諸有情。親見彌陀，永斷生死。

（如是三徧發願，三叩首。此准南山受五戒發願義，所宗阿含經，但今所願，唯在淨土）

（十一）勸囑

（和尚鳴尺雲）善男子！發願既畢，我今略示汝五戒功德。汝當諦聽。《善生經》雲：「若人受三皈五戒，所得果報，不可窮盡。如四大寶藏，舉國人民，七年之中，運出不盡。受五戒者，其福過彼，不可稱計。」又《校量功德經》雲：「四大洲中，滿二乘果。盡形供養，乃至起塔。不如男子女人受持五戒，所得功德不可思議。以諸福中，三寶勝故。」汝今受持，已得如是功德，應當珍敬守護。所言護者，如人護雙目，如王護獨子。如渡護浮囊，如敵護城郭。若於此五戒中，犯其前四重者，更不得增進餘戒，更不能生長善法。佛法戒海雖然廣大，普攝一切眾生，唯不攝破戒之人。猶若死屍，海水不容。汝切不可負優婆塞、優婆夷之名行！宜當遵調禦師之制言。汝能如是守護奉行否？

（求戒者答雲）依教奉持！

（十二）迴向

（和尚鳴尺一下，合掌雲）授戒圓滿。大眾同音，唸佛迴向。

（維那舉腔，大眾同和）

南無西方極樂世界大慈大悲阿彌陀佛！

南無阿彌陀佛！（數百徧）

（和尚唱）授戒功德	殊勝行（和尚拜）

（大眾唱）無邊勝福（和尚起）	皆迴向（大眾拜）

（和尚唱）普願沉溺（大眾起）	諸有情（和尚拜）

（大眾唱）速往無量（和尚起）	光佛刹（大眾拜）

（和尚唱）十方三世（大眾起）	一切佛（和尚拜）

（大眾唱）諸尊菩薩（和尚起）	摩訶薩（大眾拜）

（合 唱）摩訶般若（問訊）	波羅蜜

（維那師呼）禮謝和尚頂禮三拜（求戒者各向上頂禮三拜）

（引禮師雲）禮謝各執事師頂禮一拜（求戒者各向上頂禮一拜）

（授居家二眾三皈、五戒儀規畢。）

◉ 法師講經起止儀規

（如法會舉行講經者，講堂中高設講臺，供本師釋迦牟尼佛像，像後敷設法座，表法師代佛宣揚。左右二旁首排，規定比丘席比丘尼席，大眾男女分東西座。如時間尚早，可在講堂中，研究經文，稱唸聖號。至時維那師鳴鐘，二引禮師鳴引磬，領為首者迎請法師到講堂，維那師舉香讚，為首者隨同法師上香禮拜，二旁大眾和唱香讚。）

㈠啟經香讚

爐香乍熱。法界蒙熏。諸佛海會悉遙聞。隨處結祥雲。誠意方殷。諸佛現全身。

南無雲來集菩薩摩訶薩。南無雲來集菩薩摩訶薩。南無海會雲來集菩薩摩訶薩。

（二）鐘聲偈 （維那師一人祝願）

鐘聲傳三千界內。佛法揚萬億國中。

功熏祈世界和平。利益報檀那厚德。

（三）大眾合掌同聲稱唸

南無本師釋迦牟尼佛 （三稱）

無上甚深微妙法。百千萬劫難遭遇。

我今見聞得受持。願解如來真實義。

（四）大眾恭聽、法師宣揚妙法

（須知聞法乃無上因緣，必須至誠、恭敬，待法師升座畢，即詣佛前三頂禮，歸座，端身正坐，如對聖容，意不散亂，屏息萬緣，靜聆法音，若能依法奉行，方不負佛恩。）

（五）迴向偈

（待法師講經畢，維那師舉迴向偈，法師下座，為首者隨法師禮佛三拜，再謝法師一拜，送法師迴寮，圓滿。）

願以此功德。莊嚴佛淨土。

上報四重恩。下濟三途苦。

若有見聞者。悉發菩提心。

盡此一報身。同生極樂國。

◉ 淨壇儀規

㈠楊枝淨水讚

楊枝淨水。徧灑三千。性空八德利人天。亡靈早昇天。滅罪除愆。火燄化紅蓮。

南無清涼地菩薩摩訶薩（三稱）

㈡稱聖號

（和尚白雲：）

夫此水者。八功德水自天真。先洗衆生業垢塵。徧入毗盧華藏界。箇中無處不超淪。水不洗水。妙契法身。塵不染塵。返作自己。蠲除器界。蕩滌壇場。灑枯木而再逢春。潔穢邦而成淨土。我佛如來密教藏中。有灑淨真言。謹當持誦。

南無大悲觀世音菩薩（三稱）

㈢主法者執水盂說水文

（和尚白雲：）

菩薩柳頭甘露水。能令一滴徧十方。

腥膻垢穢悉蠲除。徧灑壇場鹹清淨。

㈣持誦經呪

大悲呪（大眾持呪，主法者繞壇，各處灑淨。還歸壇場佛前止）

十小呪（各一徧）

心經 （一徧。後接「摩訶般若波羅蜜多」三徧）

㈤佛功德讚

佛功德不可量。祝延國運同康。四恩三有盡酬償。冤親俱超往。現前眾等增福慧。臨終正唸昭彰。佛垂金手放毫光。接引往西方。佛垂金手放毫光。接引往西方。

△開光法語（僅開光用）

佛身徧滿於法界。普現一切衆生前。

隨緣赴感靡不週。而恆處此菩提座。

恭維 堂上，新塑 聖像。舉行安座開光典禮，邀請高僧誦經說法。夫！如來法身徧滿法界，何用安座開光，只為法不孤起，仗境方生。故須舉行開光佛事。

祝願：

佛法興隆。世界和平。常住興盛。大衆安和。

護法施主。消災植福。法界衆生。同圓種智。

雖然如是，而今開光一句，又怎麼道呢！

執筆雲：衆生唸慈尊，土木作金身。山河及大地，全露法王身。

開！ 開光法語△

㈥迴向

以此嚴淨功德。迴向護法龍天。

三界獄瀆靈聰。守護伽藍真宰。

祈福保安平善。莊嚴無上菩提。

普願法界冤親。共入毗盧性海。

◉ 佛前大迴向

㈠西方淨土發願文（蓮池大師）

稽首西方安樂國，接引眾生大導師。

我今發願願往生，惟願慈悲哀攝受。

弟子眾等，普為四恩三有，法界眾生，求於諸佛，一乘無上菩提道故，專心持唸阿彌陀佛萬德洪名，期生淨土。又以業重福輕，障深慧淺，染心易熾，淨德難成。今於佛前，翹勤五體，披瀝一心，投誠懺悔：

我及眾生，曠劫至今，迷本淨心，縱貪瞋癡，染穢三業，無量無邊；所作罪垢，無量無邊；所結冤業，願悉消滅。從於今日，立深誓願，遠離惡法，誓不更造；勤修聖道，誓不退惰；誓成正覺，誓度眾生。阿彌陀佛，以慈悲願力，當證知我，當哀憫我，當加被我。願禪觀之中，夢寐之際，得見阿彌陀佛金色之身，得歷阿彌陀佛寶嚴之土，得蒙阿彌陀佛甘露灌頂，光明照身，手摩我頭，衣覆我體。使我宿障自除，善根增長，疾空煩惱，頓破無明；圓覺妙心，廓然開悟，寂光真境，常得現前。

至於臨欲命終，預知時至，身無一切病苦厄難，心無一切貪戀迷惑。諸根悅豫，正唸分明，捨報安詳，如入禪定。阿彌陀佛，與觀音勢至，諸聖賢眾，放光接引，垂手提攜。樓閣幢幡，異香天樂，西方聖境，昭示目前。令諸眾生，見者聞者，歡喜讚歎，發菩提心。我於爾時，乘金剛台，隨從佛後，如彈指頃，生極樂國。七寶池內，勝蓮花中，花開見佛，見諸菩薩，聞妙法音，獲無生忍。於須臾間，承事諸佛，親蒙授記。得受記已，三身四智，五眼六通，無量百千，陀羅尼門，一切功德，皆悉成就。然後不違安養，迴入娑婆，分身無數，徧十方剎。以不可思議自在神力，種種方便，度脫眾生，鹹令離染，還得淨心，同生西方，入不退地。

如此大願，世界無盡，眾生無盡，業及煩惱，一切無盡，我願無盡。願今禮佛、發願、修持功德，迴施有情。四恩總報，三有齊資，法界眾生，同圓種智。

我今（眾等）稱唸阿彌陀，真實功德佛名號，惟願慈悲哀攝受，證知懺悔及所願。

往昔所造諸惡業，皆由無始貪瞋癡，從身語意之所生，一切我今皆懺悔。

願我臨欲命終時，盡除一切諸障礙，面見彼佛阿彌陀，即得往生安樂剎。

願以此功德，莊嚴佛淨土。

上報四重恩，下濟三途苦。

若有見聞者，悉發菩提心。

盡此一報身，同生極樂國。

十方三世一切佛。一切菩薩摩訶薩。摩訶般若波羅蜜。

㈡大迴向觀相文

弟子眾等。現是生死凡夫。罪障深重。輪迴六道。苦不可言。今遇知識。得聞彌陀名號。本願功德。一心稱唸。求願往生。願佛慈悲不舍。哀憐攝受。弟子眾等。不識佛身。相好光明。願佛示現。令我得見。及見觀音勢至。諸菩薩眾。彼世界中。清淨莊嚴。光明妙相等。令我了了。得見阿彌陀佛。

南無阿彌陀佛。（繞唸一匝，鳴磬一聲）

南無觀世音菩薩（繞唸一匝，鳴磬一聲）

南無大勢至菩薩（繞唸一匝，鳴磬一聲）

南無清淨大海眾菩薩（繞唸一匝，歸位。鳴磬一聲，收聖號）

（長跪合掌，敲引磬，一字一磬，敬誦下文。並隨文觀想：阿彌陀佛恩德無量；自悲障重，不獲見佛；須生慚愧，深自痛責，願見彌陀。）

願我臨終無障礙。阿彌陀佛遠相迎。

觀音甘露灑吾頭。勢至金台安我足。

一刹那中離五濁。屈伸臂頃到蓮池。

蓮華開後見慈尊。親聽法音可了了。

聞已即司無生忍。不違安養入娑婆。

善知方便度眾生。巧把塵勞為佛事。

我願如斯佛自知。畢竟當來得成就。

（此文古今大有靈驗，或有於正發願時見諸瑞相，或於睡夢之中得見阿彌陀佛，放大光明。感應事繁，不能具述。唯勵意行之者，方信不虛矣）

◉ 唱拜三聖號

南無。西方。極樂世界。大慈大悲。大願大力。接引導師。阿彌陀佛。（三唱三拜）

南無。西方。極樂世界。萬億紫金身。觀世音菩薩摩訶薩（三唱三拜）

南無。西方。極樂世界。無邊光熾身。大海勢至薩摩訶薩（三唱三拜）

南無。西方。極樂世界。滿分二嚴身。清淨大海眾菩薩摩訶薩（三唱三拜）

一心代為生生世世。及現在生中。父母師長。六親眷屬。冤親等眾。頂禮三寶。求哀懺悔。普代法界眾生。迴向西方極樂世界。同生淨土。同圓種智。南無阿彌陀佛。（三稱一拜）

◉ 三皈依

◉ 禮祖

（三皈依畢，再三拜。鳴大磬三聲，壓大磬，再壓引磬。維那師呼「展具」，若先已拜願展開具，此處不呼展具，而呼「不勞展具」。大眾禮拜）

頂禮西天東土歷代祖師。

頂禮天下弘宗演教諸大善知識。

頂禮律藏會上優波離尊者。

頂禮興南山律宗道宣律師。

頂禮本寺歷代住持諸祖老和尚

頂禮各人得戒壇上十師及授經傳法剃度恩師

頂禮方丈和尚（或：頂禮本寺堂上住持和尚）

（壓磬）各人代為父母師長及歷劫冤親禮佛三拜，現在者增福延壽，過去者求生淨土 。

（維那呼：）對面展具。（敲三下大磬，壓磬，壓引磬。）

時維佛曆三○○○年，歲次西元二○○○年，○○月○○日初一朔（十五望）旦良辰諸師雲集大雄寶殿，普禮三拜。

維諾：呼！畢具。

（北傳大乘佛教歷代高僧大德依西元前一○二八年為佛曆元年）

◉ 禮祖（淨宗祖量）

◉ 諸讚偈

◉ 戒定真香

戒定真香。焚起沖天上。弟子虔誠。熱在金爐上。頃刻紛紜。即徧滿十方。昔日耶輸。免難消災障。

南無香雲蓋菩薩摩訶薩（三稱）

◉ 寶鼎讚

寶鼎熱名香。普徧十方。虔誠奉獻法中王。端為民眾祝福壽。地久天長。端為民眾祝福壽。地久天長。

南無香雲蓋菩薩摩訶薩（三稱）

◉ 爐香讚

爐香乍爇。法界蒙熏。諸佛海會悉遙聞。隨處結香雲。誠意方殷。諸佛顯全身。

南無香雲蓋菩薩摩訶薩（三稱）

◉ 三寶讚

三寶廣無邊。僧伽萬德功圓。六年苦行證金仙。說法利人天。放光現瑞周沙界。天龍八部同瞻。千賢萬聖會祗園。結集永流傳。

◉ 佛寶讚

佛寶讚無窮。功成無量劫中。巍巍丈六紫金容。覺道雪山峰。眉際玉毫光燦爛。照開六道昏蒙。龍華三會願相逢。演說法真宗。

◉ 法寶讚

法寶實難量。如來金口宣揚。龍宮海藏散天香。覺者誦琅璋。玉軸霞條金寫字。似排秋雁成行。昔因三藏取來唐。萬古為敷揚。

◉ 僧寶讚

僧寶不思議。身披三事雲衣。浮杯渡海剎那時。赴感應群機。堪作人天功德主。堅持戒行無為。我今稽首願遙知。振錫杖提攜。

◉ 佛功德讚

佛功德不可量。祝延國運同康。四恩三有盡酬償。冤親俱超往。現前眾等增福慧。臨終正唸昭彰。佛垂金手放毫光。接引往西方。佛垂金手放毫光。接引往西方。

◉ 三皈讚

稽首皈依佛。佛在孤獨園孤獨園說法。說法利人天。南無真如佛陀耶。

稽首皈依法。法寶鎮龍宮。龍宮並海藏。海藏演三乘。南無海藏達摩耶。

稽首皈依僧。僧心比水清。水清秋月現。月現福田生。南無福田僧伽耶。

◉ 供讚獻

虔誠獻香花。智慧燈紅焰交加。淨瓶楊柳灑堪跨。橄欖共枇杷。蒙山雀舌茶奉獻。酥酡普供養釋迦。百寶明珠奉獻佛菩薩。衣獻法王家。百寶明珠奉獻佛菩薩。衣獻法王家。

◉ 西方讚

讚禮西方。極樂清涼。蓮池九品華香。寶樹成行。常聞天樂鈧鏘。阿彌陀佛大放慈光。化導眾生無量。降吉祥現前 眾等歌揚。願生安養。

◉ 延生讚（元辰讚，佛光注照讚）

佛光注照。本命元辰。災星退度福星臨。九曜保長生。運限和平。福壽永康寧。

南無增福壽菩薩摩訶薩。摩訶般若波羅密。（三稱）

◉ 送聖讚（送聖功德讚）

佛慈廣大。感應無差。寂光三昧偏河沙。願不離伽耶。降福齋家。金地湧蓮花。

南無登雲路菩薩摩訶薩。摩訶般若波羅密。（三稱）

◉ 彌陀讚

彌陀佛大願王。慈悲喜捨難量。眉間常放白毫光。度眾生極樂邦。八德池中蓮九品。七寶妙樹成行。如來聖號若宣揚。接引往西方。彌陀聖號若稱揚。同願往西方。

◉ 阿彌陀佛讚

阿彌陀佛。無上醫王。巍巍金相放毫光。苦海作舟航。九品蓮邦。同願往西方。

南無度人師菩薩摩訶薩。摩訶般若波羅密。（三稱）

◉ 第一大願讚

第一大願。觀想彌陀。四十八願度娑婆。九品湧金波。寶網交羅。度眾生出愛河。

南無蓮池海會佛菩薩。（三稱）

◉ 金剛經讚

斷疑生信。絕相超宗。頓忘人法解真空。般若味重重。四句融通。福德歎無窮。

◉ 楊枝淨水讚

楊枝淨水。徧灑三千。性空八德利人天。福壽廣增延。滅罪消愆。火燄化紅蓮。

南無清涼地菩薩摩訶薩（三稱）

◉ 迴向偈㈠

願以此功德。莊嚴佛淨土。上報四重恩。下濟三塗苦。

若有見聞者。悉發菩提心。盡此一報身。同生極樂國。

願以此功德。普及於一切。我等與眾生。皆共成佛道。

◉ 迴向偈㈡

願以此功德。莊嚴佛淨土。

上報四重恩。下濟三途苦。

若有見聞者。悉發菩提心。

盡此一報身。同生極樂國。

◉ 迴向偈㈢

願生西方淨土中。九品蓮花為父母。

花開見佛悟無生。不退菩薩為伴侶。

◉ 迴向偈㈣（消災偈）

願消三障諸煩惱。願得智慧真明瞭。

普願罪障悉消除。世世常行菩薩道。

◉ 其他經咒

◉ 早課晨鐘偈

聞鐘聲。煩惱輕。智慧長。菩提增。

離地獄。出火坑。願成佛。度眾生。

唵。伽啰帝耶。莎婆訶。 (三徧)

南無大方廣佛華嚴經 （一字一🕭）

南無華嚴會上佛菩薩 （一字一🕭）

妙湛總持不動尊。首楞嚴王世希有。 (🕭)

銷我億劫顛倒想。不曆僧祇獲法身。 (🕭)

願今得果成寶王。還度如是恆沙眾。 (🕭)

將此身心奉塵剎。是則名為報佛恩。 (🕭)

伏請世尊為證明。五濁惡世誓先入。 (🕭)

如一眾生未成佛。終不於此取泥洹。 (🕭)

大雄大力大慈悲。希更審除微細惑。 (🕭)

令我早證無上覺。於十方界坐道場。 (🕭)

舜若多性可銷亡。爍迦羅心無動轉。 (🕭)

南無清淨法身毘盧遮那佛 (🕭)

南無圓滿報身盧舍那佛 (🕭)

南無千百億化身釋迦牟尼佛 (🕭)

南無當來下生彌勒尊佛 (🕭)

南無極樂世界阿彌陀佛 (🕭)

南無清涼山金色界大智文殊師利菩薩 (🕭)

南無峨嵋山銀色界大行普賢願王菩薩 (🕭)

南無普陀山琉璃界大悲觀世音菩薩 (🕭)

南無九華山幽冥界大願地藏王菩薩 (🕭)

南無大方廣佛華嚴經 南無華嚴海會佛菩薩 (一字一🕭)

南無三洲感應護法韋陀尊天菩薩 (輕鳴三🕭)

（三陣🕭一百零八聲，後送板三聲）

◉ 晚課暮鐘偈

願此鐘聲超法界。鐵圍幽暗悉皆聞。

聞塵清淨證圓通。一切眾生成正覺。

唵。伽囉帝耶。莎婆訶。 (三徧)

洪鐘初叩。寶偈高吟。上徹天堂。下通地府 (🕭)

上祝諸佛菩薩光照乾坤。下資法界眾生同歸一乘 (🕭)

三界四生之內各免輪回。九幽十類之中悉離苦海 (🕭)

五風十雨免遭饑饉之年。南畝東郊俱瞻堯舜之日 (🕭)

干戈永息。甲馬休征。陣敗傷亡。俱生淨土 (🕭)

飛禽走獸。羅網不逢。浪子孤商。早還鄉井 (🕭)

無邊世界。地久天長。遠近檀那。增延福壽 (🕭)

三門鎮靖。佛法常興。土地龍神。安僧護法 (🕭)

父母師長。六親眷屬。歷代先亡。同登彼岸 (🕭)

南無清淨法身毘盧遮那佛 (🕭)

南無圓滿報身盧舍那佛 (🕭)

南無千百億化身釋迦牟尼佛 (🕭)

南無當來下生彌勒尊佛 (🕭)

南無極樂世界阿彌陀佛 (🕭)

南無清涼山金色界大智文殊師利菩薩 (🕭)

南無峨眉山銀色界大行普賢願王菩薩 (🕭)

南無普陀山琉璃界大悲觀世音菩薩 (🕭)

南無九華山幽冥界大願地藏王菩薩 (🕭)

南無大乘妙法蓮華經。南無法華會上佛菩薩 (一字一🕭)

南無當山一十八位護教伽藍聖眾菩薩 (輕叩三🕭)

（三陣🕭一百零八聲，後送板三聲）

◉ 西方發願文 （蓮池大師 著）

稽首西方安樂國，接引眾生大導師。

我今發願願往生，惟願慈悲哀攝受。

弟子眾等，普為四恩三有，法界眾生，求於諸佛，一乘無上菩提道故，專心持念阿彌陀佛萬德洪名，期生淨土。又以業重福輕，障深慧淺，染心易熾，淨德難成。今於佛前，翹勤五體，披瀝一心，投誠懺悔：

我及眾生，曠劫至今，迷本淨心，縱貪瞋癡，染穢三業，無量無邊；所作罪垢，無量無邊；所結冤業，願悉消滅。從於今日，立深誓願，遠離惡法，誓不更造；勤修聖道，誓不退惰；誓成正覺，誓度眾生。阿彌陀佛，以慈悲願力，當證知我，當哀憫我，當加被我。願禪觀之中，夢寐之際，得見阿彌陀佛金色之身，得歷阿彌陀佛寶嚴之土，得蒙阿彌陀佛甘露灌頂，光明照身，手摩我頭，衣覆我體。使我宿障自除，善根增長，疾空煩惱，頓破無明；圓覺妙心，廓然開悟，寂光真境，常得現前。

至於臨欲命終，預知時至，身無一切病苦厄難，心無一切貪戀迷惑。諸根悅豫，正念分明，捨報安詳，如入禪定。阿彌陀佛，與觀音勢至，諸聖賢眾，放光接引，垂手提攜。樓閣幢幡，異香天樂，西方聖境，昭示目前。令諸眾生，見者聞者，歡喜讚歎，發菩提心。我於爾時，乘金剛台，隨從佛後，如彈指頃，生極樂國。七寶池內，勝蓮花中，花開見佛，見諸菩薩，聞妙法音，獲無生忍。於須臾間，承事諸佛，親蒙授記。得受記已，三身四智，五眼六通，無量百千，陀羅尼門，一切功德，皆悉成就。然後不違安養，回入娑婆，分身無數，遍十方剎。以不可思議自在神力，種種方便，度脫眾生，咸令離染，還得淨心，同生西方，入不退地。

如此大願，世界無盡，眾生無盡，業及煩惱，一切無盡，我願無盡。願今禮佛、發願、修持功德，迴施有情。四恩總報，三有齊資，法界眾生，同圓種智。

我今稱念阿彌陀，真實功德佛名號，

惟願慈悲哀攝受，證知懺悔及所願。

往昔所造諸惡業，皆由無始貪瞋癡，

從身語意之所生，一切我今皆懺悔。

願我臨欲命終時，盡除一切諸障礙，

面見彼佛阿彌陀，即得往生安樂剎。

願以此功德，莊嚴佛淨土。上報四重恩，下濟三途苦。

若有見聞者，悉發菩提心。盡此一報身，同生極樂國。

十方三世一切佛。一切菩薩摩訶薩。摩訶般若波羅蜜。

◉ 普庵神咒 (普庵大師 著)

南無佛陀耶，南無達摩耶，南無僧伽耶。

南無本師釋迦牟尼佛，

南無大悲觀世音菩薩，

南無百萬火首金剛王菩薩。

南無普庵祖師菩薩。

唵，迦迦迦妍界，遮遮遮神㘃，吒吒吒怛那，多多多檀那，波波波梵摩，摩梵波波波，那檀多多多，那怛吒吒吒，㘃神遮遮遮，界妍迦迦迦，迦迦迦妍界。迦迦雞雞俱俱雞，俱雞俱，兼喬雞，喬雞兼，界妍迦迦迦，迦迦迦妍界。遮遮支支朱朱支，朱支朱，占昭支，昭支占，㘃神遮遮遮，遮遮遮神惹。吒吒知知都都知，都知都，擔多諦，多諦擔，那怛吒吒吒，吒吒吒怛那。多多諦諦多多諦，多諦多，談多諦，多諦談，那檀多多多，多多多檀那。波波悲悲波波悲，波悲波，梵波悲，波悲梵，摩梵波波波，波波波梵摩。摩梵波波波，那檀多多多，那怛吒吒吒，㘃神遮遮遮，界妍迦迦迦，迦迦迦妍界。迦迦雞雞俱俱雞，喬兼兼兼兼兼兼，驗堯倪，堯倪驗，界妍迦迦迦，迦迦迦妍界。遮遮支支朱朱支，昭占占占占占占，驗堯倪，堯倪驗，㘃神遮遮遮。遮遮遮神㘃。吒吒知知都都知，多擔擔擔擔擔擔。喃哪呢，哪呢喃，那怛吒吒吒，吒吒吒怛那。多多諦諦多多諦，多談談談談談談談。喃哪呢，哪呢喃，那檀多多多，多多多檀那。波波悲悲波波悲，波梵梵梵梵梵梵，梵摩迷，摩迷梵。摩梵波波波，波波波梵摩。摩梵波波波，那檀多多多，那怛吒吒吒，㘃神遮遮遮，界妍迦迦迦，迦迦迦妍界。迦迦雞雞俱俱耶，喩喩喩喩喩喩喩喩喩，界妍迦迦迦，迦迦迦妍界。遮遮支支朱朱耶，喩喩喩喩喩喩喩喩喩，㘃神遮遮遮，遮遮遮神㘃。吒吒知知吒吒耶，奴奴奴奴奴奴奴奴奴，那怛吒吒吒，吒吒吒怛那。多多諦諦多多耶，奴奴奴奴奴奴奴奴奴，那檀多多多，多多多檀那。波波悲悲波波耶，母母母母母母母母母，摩梵波波波，波波波梵摩。摩梵波波波，那檀多多多，那怛吒吒吒，㘃神遮遮遮，界妍迦迦迦，迦迦迦妍界。波多吒，遮迦耶，夜蘭訶，亞瑟吒，薩海吒，漏嚧漏嚧吒，遮迦耶，娑婆訶。

無數天龍八部，百萬火首金剛，昨日方隅，今朝佛地，普庵到此，百無禁忌。

南無普庵祖師菩薩摩訶薩。摩訶般若波羅蜜。

◉ 諸佛菩薩聖誕日 （逢小月時，三十日取廿九）

正月初一	彌勒菩薩聖誕

正月初六	然燈佛聖誕

正月初九	帝釋天尊聖誕

二月初八	釋迦牟尼佛出家日

二月初九	慧能大師聖誕

二月十五	釋迦牟尼佛涅槃日

二月十九	觀世音菩薩聖誕

二月廿一	普賢菩薩聖誕

三月十六	准提菩薩聖誕

四月初四	文殊菩薩聖誕

四月初八	釋迦牟尼佛聖誕

四月廿八	藥王菩薩聖誕

五月十三	伽藍菩薩聖誕

六月初三	韋馱菩薩聖誕

六月十九	觀世音菩薩成道日

七月十三	大勢至菩薩聖誕

七月十五	佛歡喜日

七月廿一	普庵祖師聖誕

七月廿四	龍樹菩薩聖誕

七月三十	地藏王菩薩聖誕

八月十五	月光菩薩聖誕

八月廿二	燃燈佛聖誕

九月十九	觀世音菩薩出家日

九月三十	藥師琉璃光佛聖誕

十月初五	達摩祖師聖誕

十一月十七	阿彌陀佛聖誕

十一月十九	日光菩薩聖誕

十二月初八	釋迦牟尼佛成道

十二月廿三	監齋菩薩聖誕

十二月廿九	華嚴菩薩聖誕

◉ 佛教齋期表

◉ 觀音齋期表

正月初八

二月初七	二月初九	二月十九

三月初三	三月初六	三月十三

四月廿二	五月初三	五月十七

六月十六	六月十八	六月十九

六月廿三	七月十三	八月十六

九月十九	九月廿三	十月初二

冬月十九	冬月廿四	臘月廿五

◉ 十齋期 （每月。逢月小時，從廿七日起後三日）

初一日	初八日	十四日

十五日	十八日	廿三日	廿四日

廿八日	廿九日	三十日

◉ 六齋期 （每月。逢月小時，從廿八日起後二日）

初八日	十四日	十五日

廿三日	廿九日	三十日

◉ 法器點板說明

⦾ 大磬	押大磬

⏺ 引磬	押引磬

ⵔ 木魚或鼓(重敲)	￮ 鼓(輕敲ⴱ)

⦿ 大磬與引磬同敲	| 鐘

鐘鼓同敲	大磬與鐘同敲

大磬與鐘、鼓同敲

❶點板符號一般注在字之右邊，若注在左邊者，係指第三徧時敲。 ❷唱讚時，木魚與鼓同敲，如用鐺鉿，則鐘可不敲。鐺子照鐘之符號式，鉿子照鼓式。 ❸經咒標題依引符唱誦：「〇」唱誦標題。「◉」或其他開頭均不唱誦。

◉ 拜佛點板（附鐘鼓點板）

◉ 拜佛（引磬與鼓同用）

排班對面立

⏺ ⏺ ⏺

轉身向上 問訊 起 仍轉身對面立

⏺ ⵔ ⏺ ⵔ ⏺ ⵔ

三慢板 轉身向上

⏺ⵔ⏺ⵔ⏺ⵔ⏺￮ ⏺ ⵔ

拜下 起

⏺ ⵔ ⏺ ⵔ

再拜 起

⏺ⵔ⏺ⵔⵔ￮￮￮ ⏺ ⵔ

三拜 起

⏺ ⵔ ⏺ ￮ ⵔ ⵔ

問訊 起

ⵔ ⵔ ⵔ ⵔ ⵔ ￮

￮￮ ⵔⵔⵔ ￮ⵔ ⵔ

ⵔ ⵔ ⵔ ⵔ ⵔ ￮￮

￮ⵔ ⵔⵔⵔ⦾ ⵔ ⦾

ⵔ ⦾ ⵔⵔ

◉ 拜佛（單用引磬）

⏺ ⏺ ⏺ ⏺

拜下 起

⏺ ⏺

再拜 起

⏺ ⏺ ⏺

三拜 起

⏺ ⏺

問訊 起

◉ 報鐘

大	方	廣	佛	佛	嚴	經	華	嚴	會	上	佛	菩	薩

ⵔ	ⵔ	ⵔ	ⵔ	ⵔ	￮	ⵔ	ⵔ	ⵔ	ⵔ	ⵔ	ⵔ	ⵔ	ⵔ	￮	￮	￮

ⵔ	ⵔ	ⵔ	ⵔ	ⵔ	￮	ⵔ	ⵔ	ⵔ	ⵔ	ⵔ	ⵔ	ⵔ	ⵔ	￮	￮	￮

ⵔ	ⵔ	ⵔ	ⵔ	ⵔ	￮	ⵔ	ⵔ	ⵔ	ⵔ	ⵔ	ⵔ	ⵔ	ⵔ	￮	￮	￮

ⵔ	ⵔ	ⵔ	ⵔ	ⵔ	￮	ⵔ	ⵔ	ⵔ	ⵔ	ⵔ	ⵔ	ⵔ	ⵔ	￮	￮	￮	ⵔ ⵔⵔ ⵔ

◉ 鐘鼓

|	|	|	|	|	|	|	|	|

ⵔ	￮	ⵔ	￮	ⵔ	￮	￮	￮	￮	￮	￮	￮	￮	ⵔ	￮

◉ 木魚

若	人	欲	了	知	三	世	一	切	佛

⦾

ⵔ	ⵔ	ⵔ	￮	ⵔ	ⵔ	ⵔ	ⵔ	ⵔ	ⵔ	￮	￮

⦾

ⵔ	ⵔ	ⵔ	￮	ⵔ	ⵔ	ⵔ	ⵔ	ⵔ	ⵔ	￮	￮

一	切	佛

⦾	⦾

ⵔ	ⵔ	ⵔ	￮	ⵔ	ⵔ	ⵔ	ⵔ	ⵔ	ⵔ	ⵔ	ⵔ	ⵔ	￮	￮	ⵔ	ⵔⵔ ⵔ